PERCUTIAN KE LUAR NEGARA MENTERI2 WAJAR DIHAPUSKAN, HANYA CUTI DALAM NEGARA PATUT DITANGGUNG KERAJAAN

Arahan pulang segera kepada menteri-menteri yang sedang bercuti di luar negara oleh Perdana Menteri dua hari lalu sebenarnya menyedarkan kita kepada beberapa ketidakwajaran dalam kerajaan yang perlu diubah.
Yang terpenting sekali, sudah sampai masanya percutian mereka ke luar negara bersama keluarga yang ditanggung sepenuhnya oleh kerajaan sebagaimana yang dinikmati selama ini dimansukan dengan segera.
Sebaliknya, kerajaan hanya patut menanggung percutian menteri-menteri bagi destinasi dalam negara saja.
Dengan 31 orang menteri dan semuanya ditanggung bercuti setahun sekali ke luar negara bersama keluarga dan anak-beranak sekali, bayangkan berapa banyak duit pembayar cukai dihanguskan begitu saja?
Dengan bercuti di dalam negara, banyak wang rakyat dapat dijimatkan dan dapat dielakkan daripada mengalir ke negara lain, si samping dapat memajukan destinasi pelancongan dalam negara sendiri.
Dalam keadaan ekonomi tidak berapa baik akibat Covid19, ditambah rakyat pula ramai yang sedang susah dan hilang pendaptan, menghapuskan percutian ke luar negara bagi menteri-menteri dengan sendirinya dapat menjimatkan wang negara.
Begitu pun, jika menteri-menteri ingin bercuti ke luar negara, mereka hendaklah menanggungnya sendiri menggunakan wang poket masing-masing.
Kerajaan hanya memberi cuti saja, tapi semua perbelanjaan lain mesti ditanggung sendiri.
Zaman sudah berubah sekarang, dengan sebahagian besar menteri adalah mereka yang tidak berguna, tidak melakukan kerja sebaik yang diharapkan rakyat, bahkan lebih banyak merapu dan jadi pak lawak daripada memberi idea atau pemikiran yang berfaedah untuk rakyat, menanggung percutian mereka ke luar negara bersama keluarga adalah suatu pembaziran dan ketidakpatutan yang sangat melampau.
Maka, sudah sampai masanya perkara itu dihentikan segera bagi kebaikan rakyat dan juga negara.
Lihat saja dalam bencana banjir yang berlaku sejak minggu lalu, dengan adanya arahan Ismail Sabri Yaakob mengarahkan mereka pulang segera, ia dengan sendirinya bermakna ada beberap menteri yang sedang bercuti di luar negara.
Ia dibuktikan lagi di mana hanya kelibat sebahagian kecil menteri saja yang kelihatan turun bersama rakyat di lapangan ketika banjir sedang melanda beberapa negeri.
Dikhabarkan ada di antara menteri yang pergi bercuti ke luar negara walaupun ketika banjir sedang melanda.
Hampeehhh betul…di mana perasaan mereka dan pemimpin jenis apa mereka itu?
Tidak kurang dahsyatnya, menteri yang bertanggungjawab kepada Jabatan Meteorologi (dulu Jabatan Kaji Cuaca) juga dikhabarkan tidak berada dalam negara ketika banjir sedang melanda kali ini.
Di ketika beliau melalui kenyataan medianya meminta rakyat mengambil berat tentang laporan cuaca yang disediakan oleh Jabatan Meteorologi, lebih tak guna sebenarnya apabila menternya sendiri mengabaikan laporan cuaca itu.
Jika beliau seorang yang mengambil berat tentang laporan cuaca yang disediakan oleh jabatan di bawah kementeriannya, sudah pasti beliau sendiri tidak pergi bercuti ke mana-mana ketika ini.
Selain itu, lazimnya setiap hujung tahun adalah musim tengkujuh di negara kita dan sudah acapkali berlaku banjir akibat daripadanya.
Tetapi, sebagaimana kita juga sedar, ketika inilah ramai menteri mengambil kesempatan bercuti bersama keluarga ke luar negara.
Langsung tiada perasaan mereka ini, di ketika rakyat di negara sendiri bermain lumpur dan air banjir, mereka pula sibuk dengan keluarga menikmati musim sejuk sambil bermain salji di luar negara.
Jika hanya percutian dalam negara yang ditanggung kerajaan, perkara paling baik ialah dapat membuatkan semua menteri kembali bertugas dengan segera apabila tiba-tiba banjir melanda.
Lebih molek, jika banjir turut melanda destinasi pelancongan di mana menteri-menteri itu sedang bercuti, tentu mereka juga akhirnya terpaksa “turun padang” tanpa menunggu arahan.
Maknanya juga, tidak perlu lagilah Perdana Menteri selepas ini mengeluarkan arahan pulang segera jika mendapati kelibat sebahagian menterinya tidak kelihatan bersama rakyat yang sedang dalam kesusahan di waktu banjir.
– ShahbudinHusin 26/12/2021.

4

3

votes
Article Rating
Kongsikan artikel ini


BERBANDING COVID19 DAN KEMARAHAN KEPADA MAHIADDIN, BANJIR BUATKAN RAKYAT LEBIH MARAH KEPADA ISMAIL SABRI

Hanya melalui bencana banjir yang diturunkan Tuhan, dengan paling teruk di Selangor, segala kelemahan Perdana Menteri dan ketidakmampuannya mengurus kerajaan akhirnya terserlah dengan sendirinya.
Dengan banjir yang melanda itu, Ismail Sabri Yaakob bukan saja gagal memastikan bencana tersebut diurus dengan cekap, malah tidak upaya meletakkan menteri-menterinya berfungsi dengan baik untuk sama-sama menanganinya mengikut bidang kuasa kementerian masing-masing.
Lebih buruk, di ketika banjir inilah juga ramai menteri lantikannya didapati bercuti di luar negara sehingga Ismail Sabri terpaksa mengarahkan mereka pulang ke tanahair dengan segera.
Melalui segala kelemahan yang timbul itu serta ia diperbualkan dengan hebat di seluruh negara, gambaran bahawa Malaysia di bawah kepimpinan Ismail Sabri seperti tiada kerajaan bukan lagi suatu rekaan semata-mata.
Ia adalah fakta dan bukan auta kerana yang berfungsi sebenarnya dalam menolong mangsa banjir adalah rakyat sendiri melalui semangat tolong menolong dan kesukarelawanan serta NGO-NGO daripada seluruh negara.
Dalam satu rakaman video yang tular di media sosial, seorang mangsa banjir yang kecewa dengan kelembapan Perdana Menteri, kerajaan dan menteri-menterinya menangani masalah banjir sampai mencadangkan lebih baik rakyat saja diberi peluang mengurus kerajaan.
Tidakkah ini sebenarnya amat memalukan kerajaan, Ismail Sabri dan menampakkan menteri-menteri kabinet langsung tidak berfungsi?
Ertinya, dengan kegagalan menangani banjir yang mengecewakan ramai baru-baru ini, rasa bangga Ismail Sabri sebelum ini mengumumkan bahawa menteri-menterinya telah memperolehi 90 peratus markah dalam tempoh 100 hari menjadi kerajaan tidak boleh diterima pakai lagi.
Kata mereka, jika benar markah menteri-menteri 90 peratus, bagaimana mengurus banjir boleh gagal, sedangkan bencana itu boleh dikata berlaku hampir setiap tahun?
Bahkan, ada yang lebih sadis menuduh Perdana Menteri mengumumkan markah tipu kepada rakyat.
Sekaligus juga,kelemahan kerajaan menangani masalah banjir itu telah memadam sama sekali kejayaan gemilang BN dalam PRN Melaka yang baru lalu.
Semua kemegahan bahawa UMNO dan BN kembali diyakini rakyat susulan kejayaan PRN Melaka telah hanyut dan tenggelam dibawa arus banjir.
Yang tinggal sekarang ialah daki kecaman, rasa tidak puas, marah dan meluat kepada UMNO, BN dan Ismail Sabri yang sedang menerajui kerajaan.
Hanya dek kerana banjir selama seminggu, kemarahan rakyat kini lebih meluap-luap terhadap Ismail Sabri dan kerajaan, bahkan melebihi kemarahan kepada Mahiaddin Md Yasin kerana gagal menangani pandemik Covid19 sebelum ini.
Ramai yang tidak ragu-ragu mengatakan jika PRU diadakan dalam waktu terdekat ini, pasti UMNO dan BN akan kalah teruk dibuatnya.
Sebabnya tidak lain ialah kerana Ismail Sabri yang menerajui kerajaan, hanya melalui ujian banjir yang diturunkan Tuhan, telah menampakkan kegagalan kepimpinan paling teruk, sekaligus menyerlahkan kepercayaan bahawa UMNO serta BN tidak layak lagi diberi peluang berkuasa di negara.
Ismail Sabri, melalui kuasa Perdana Menteri dalam tangannya, terbukti hanya cekap memberi jawatan dan kedudukan untuk mengukuhkan jawatannya saja, tetapi amat lembab dalam memberi khidmat yang berkesan kepada rakyat.
Selain tidak lebih baik daripada pendahulunya Mahiaddin, Ismail Sabri malah dikira Perdana Menteri paling teruk setakat ini.
Itu baru diuji dengan banjir seminggu, bayangkan jika tempoh ujiannya seperti Covid19.
– ShahbudinHusin 27/12/2021.

4.5

8

votes
Article Rating
Kongsikan artikel ini


WALAU RAKYAT DERITA AKIBAT BANJIR, ISMAIL SABRI LEBIH SUKA MEREKA MENAMBAH HUTANG LAGI…

Walaupun beberapa pemimpin utama UMNO, terutama Ahmad Zahid Hamidi, Najib Razak dan Dr. Asyraf Wajdi Dusuki sudah kerapkali mendesak kerajaan membenarkan pengeluaran i-Citra berjumlah RM10 ribu daripada KWSP, Perdana Menteri, Ismail Sabri Yaakob akhirnya bertegas menolak perkara tersebut.
Sebelum ini, desakan yang sama telah beberapa kali diutarakan kepada Menteri Kewangan, Tengku Zafrul Tengku Abdul Aziz, namun beliau juga turut menolaknya.
Ketika banjir melanda sekarang ini di mana ramai yang terkesan dengan rumah tenggelam, perabot musnah dan macam-macam kesengsaraan lain lagi yang dihadapi, tuntutan terhadap i-Citra itu semakin kuat dan ia dirasakan suatu keperluan yang tidak boleh diabaikan begitu saja.
Namun, dengan menolak tuntutan tersebut dan sepertinya ini adalah keputusan yang muktamad kerajaan, Ismail Sabri nampaknya lebih mendengar nasihat Tengku Zafrul berbanding melayan permintaan UMNO.
Agaknya Ismail Sabri fikir, yang meletakkannya sebagai Perdana Menteri ialah Tengku Zafrul dan bukannya UMNO!!
Dalam menolak tuntutan i-Citra itu, Ismail Sabri berhujah, kerajaan sudah menyediakan pelbagai bantuan kewangan kepada syarikat dan individu bagi meringankan beban mereka yang terjejas akibat banjir.
“Kalau beri alasan nak buka perniagaan baru kerana terjejas banjir, TEKUN sudah tawar RM10,000, pinjaman mudah tanpa faedah dan moratorium tak perlu bayar setahun.
“Bank seperti BSN juga ada beri pinjaman RM10,000 secara pinjaman persendirian untuk beli barangan keperluan asas rumah dengan tanpa faedah dan enam bulan moratorium,” katanya lagi.
Ternampak dalam hal ini, Ismail Sabri tidak begitu faham kesusahan yang rakyat sedang alami sekarang.
Membenarkan pengeluaran i-Citra bermakna rakyat menggunakan wang simpanan atau caruman mereka sendiri dalam KWSP untuk keperluan yang sedang mendesak ketika ini.
Meski difahami, caruman KWSP adalah simpanan untuk hari tua, tetapi apa guna ia disimpan begitu saja jika di ketika belum tua lagi mereka sudah susah dan hampir nak mati meneruskan kehidupan?
Bukankah lebih baik caruman yang sepatutnya untuk hari tua itu digunakan sebahagiannya dahulu untuk menampung masalah kehidupan yang sedang melanda sewaktu belum tua?
Lagi pula, bagi mereka yang bekerja, mereka akan terus mencarum lagi dalam KWSP sehingga berusia 55 tahun, walaupun setelah dibenarkan mengeluarkan wang RM10 ribu.
Akhirnya, wang RM10 ribu akan terganti dengan sendirinya.
Jadi, apa masalahnya?
Berbanding idea menggalakkan rakyat meminjam dengan TEKUN atau BSN, juga dengan jumlah RM10 ribu, meski tanpa faedah tetapi jumlah RM10 ribu yang dipinjam itu tetap perlu dibayar.
Sudahlah rakyat sekarang dalam kesusahan akibat banjir, cerdikkah kita ada Perdana Menteri yang menyuruh mereka menambah hutang lagi?
Di mana pertimbangan Ismail Sabri dalam ini?
Janganlah beliau ingat bantuan RM1000 yang diumumkannya kepada mangsa banjir sebelum ini mencukupi untuk mangsa banjir membina semula kehidupan, membaiki rumah, mengganti perabot, peralatan letrik dan macam-macam hal yang lain.
Kalau dibenar mengeluarkan RM10 ribu daripada KWSP itu, setidak-tidaknya bernafaslah juga mereka untuk hidup selepas ini.
Tetapi, kalau meminjam dengan TEKUN atau BSN, selain pelbagai hutang sedia ada tetap menunggu, kini ditambah lagi dengan hutang baru yang akan terus membebankan kehidupan rakyat, bukan saja lebih lama, malah mungkin selama-lamanya.
Perdana Menteri jenis apa yang kita ada ini sebenarnya?
– ShahbudinHusin 27/12/2021.

4.3

4

votes
Article Rating
Kongsikan artikel ini


DARI MANA DATANGNYA BALAK2 INI?

Astaghfirullahalazim. Mengucap panjang dan termenung saya apabila melihat foto yang diambil oleh media semalam ini.
Foto-foto ini diambil oleh wartawan di Karak, Bentong. Untuk yang tak berapa jelas atau tidak percaya, inilah ribuan balak yang terapung di atas air banjir.
Menurut akhbar-akhbar berita, secara spesifik, ini adalah di Sungai Telemong. Dan dikatakan juga inilah yang mengakibatkan banjir yang dahsyat di kawasan itu.
Lebih menyayat hati, dilaporkan juga yang orang-orang kampung di situ ada yang meninggal dunia dan ada yang hilang ketika banjir berlaku.
Persoalannya, dari manakah balak-balak ini datang? Syarikat pembalakan manakah yang terlibat? Nampaknya ini bukan aktiviti balak ‘biasa-biasa’, tetapi pembalakan ‘mega’ yang tidak sengaja terlondeh dek kuasa Allah Yang Maha Kuasa ini.
Yang paling penting, agensi manakah yang bertanggungjawab membiarkan atau lagi teruk, membenarkan kebobrokan ini berlaku?
Kerajaan Persekutuan dan Kerajaan Negeri mesti ambil serius perkara ini dan ambil tanggungjawab sewajarnya.
Saya kira, memang wajar agar suatu jawatankuasa bebas misalnya RCI, khususnya tanpa mana-mana campurtangan politikus dan taikun bagi menyiasat kes ini ditubuhkan.
SPRM pun, tolonglah cakna dan ambil serius; siasat apakah ada unsur-unsur rasuah dan salahguna kuasa?
Lagipun, saya dan rakan-rakan NGO sudah beberapa kali ke pejabat SPRM dan Pejabat Hutan Negeri untuk desak agar ambil serius terhadap kes-kes kegiatan haram di hutan-hutan Pahang, namun nampaknya dipandang sepi sahaja.
Saya tak menolak seandainya memang sudah ada mana-mana pihak pernah buat laporan terhadap aktiviti pembalakan yang berlaku ini, tetapi dipandang sepi juga.
Sebenarnya, sudah terlalu banyak kes banjir yang berlaku disebabkan pembalakan lebih-lebih lagi di Pahang. Masih tiada lagi apa-apa langkah serius yang dapat kita lihat dari pihak berwajib.
Saya harap foto-foto ini dapat menginsafkan mereka yang punyai kuasa, sama ada kuasa politik untuk mentadbir dengan berintegriti atau yang ada kuasa wang supaya amanah dengan kekayaan yang dikurniakan.
Aminuddin Yahaya
Pengerusi PEMBELA
28 Disember 2021

5

6

votes
Article Rating
Kongsikan artikel ini


KALAULAH ANWAR IBRAHIM JADI PERDANA MENTERI KETIKA INI…..

Hanya dalam tempoh sekitar 100 hari lebih sikit memegang jawatan sebagai Perdana Menteri, Ismail Sabri Yaakob lebih dirakam dan dikenali kerana kegagalan berbanding kejayaan yang boleh dikenang.
Banjir yang berlaku, khususnya di Selangor, lebih menyerlah hakikat ketidakmampuannya sebagai pemimpin dalam mengurus negara sebagai Perdana Menteri.
Ketika ini, selain termenjadinya beliau sebagai Perdana Menteri mula disesali, ramai yang lain pula tanpa sembunyi meluahkan rasa meluat dan menyampah dengan kepimpinannya yang gagal itu.
Selain beliau sendiri dikategorikan gagal teruk, Ismail Sabri juga dilihat tidak upaya membetulkan perangai menteri-menterinya yang lemah dan tidak tahu bekerja.
Jika kita rajin mendengar perbualan golongan profesional dan ahli perniagaan di kafe-kafe sambil menikmati secawan kopi di sekitar ibu negara atau kita sendiri berkesempatan berbual-bual dengan mereka, rata-rata mereka begitu kecewa serta menolak kepimpinan Ismail Sabri.
Kata mereka, sudahlah mengurus ekonomi dan merangsang negara untuk mahu ke hadapan seperti tidak ketahuan, lebih malang lagi menangani banjir melalui kabinetnya yang besar pun tiada kemampuan.
Yang lain pula mencelah, itu baru berdepan dengan banjir yang biasa berlaku pada setiap tahun, belum lagi jika berlaku perang dengan negara lain atau lain-lain konflik yang lebih berat.
Bersama pelbagai luahan rasa kekecewaan itu, sebahagiannya tanpa berselindung berkata, kalaulah ketika ini Anwar Ibrahim yang menjadi Perdana Menteri, pasti keadaan seburuk ini tidak dialami oleh negara kita atau dapat dielakkan.
Dengan Anwar selalu melahirkan idea yang segar untuk negara, berani serta pantas memberi reaksi terhadap sesuatu isu, suaranya tidak pernah diam, terutama di Parlimen, selain staminanya begitu gagah, bahkan terlihat lebih bertenaga berbanding Ismail Sabri, di samping kepimpinan yang menyerlah, beliau amat diyakini mampu mengurus negara ini dengan lebih baik ketika berlakunya krisis seperti sekarang ini.
Dalam suasana kritikal, selepas Covid19 dan kini dibebani dengan banjir, kepimpinan yang segar dan tangkas seperti yang ada pada Anwar adalah penawar yang sebenar.
Jika Anwar menjadi “panglima perang” menerajui negara ketika banjir ini, kita mungkin tidak akan mendengar rungutan tentang kelemahan NADMA atau Agensi Pengurusan Bencana Alam yang lambat bertindak di bawah pengawasan menteri lantikan Ismail Sabri sendiri.
Pasti Anwar akan bertindak lebih pantas membetulkan keadaan atau setidak-tidaknya memberi teguran yang keras kepada menteri yang bertanggungjawab terhadap NADMA.
Pada era PH berkuasa sebelum ini dan berlaku tragedi pencemaran udara di Pasir Gudang pada 2019, NADMA yang ketika itu dibawah pengawasan Dr. Wan Azizah Wan Ismail selaku Timbalan Perdana Menteri, telah terbukti bertindak dengan berkesan dan akhirnya berjaya melindungi keselamatan rakyat.
Itu baru NADMA di bawah jagaan Dr. Wan Azizah, bayangkan jika di dalam genggaman pengawasan suaminya, Anwar.
Jika Anwar menjadi Perdana Menteri ketika ini, menteri yang hanya tahu mencuci tahi cicak serta selayaknya dibayar gaji minimum RM1,200 sebulan saja, kalau pun tidak dipaksa meletak jawatan, sudah tentu akan disembur dengan peringatan yang menjadikannya lebih berhati-hati di masa depan.
Begitu juga dengan menteri-menteri yang suka bercuti ke luar negara, tanpa mengambil kira banjir sedang melanda, kalaulah Anwar jadi Perdana Menteri, di samping mungkin mengarahkan mereka pulang dengan segera beserta amaran dan suara yang lebih tegas, tidak mustahil beliau juga akan bertindak membeku atau memansuhkan percutian ke luar negara bagi menteri-menteri untuk suatu tempoh tertentu sehingga keadaan ekonomi negara dipulihkan sepenuhnya.
Seandainya Anwar jadi Perdana Menteri juga ketika ini, pasti bukan sekadar RM1000 bantuan yang diterima oleh mangsa banjir yang rumah mereka tenggelam dan perabot serta peralatan musnah semuanya itu.
Sebagaimana semalam beliau mencadangkan agar Ismail Sabri menangguhkan projek-projek mega dan menggunakan peruntukan itu untuk memberi bantuan kewangan lebih besar kepada mangsa banjir, dengan kuasa di tangannya, kalau pun tidak RM10 ribu, rasa-rasanya RM5 ribu akan diberikan Anwar kepada setiap mereka jika kuasa Perdana Menteri ada dalam tangannya.
Itulah Anwar, beliau sentiasa dikenali sebagai pemimpin yang lebih mengutamakan rakyat dan rekodnya ketika menjadi Timbalan Perdana Menteri dan Menteri Kewangan sebelum ini adalah bukti nyata bagi mereka yang mahu berfikir dan menerima realiti.
Sekarang pun, dengan kuasa dan kemampuan kewangan yang terhad yang dimilikinya, sekadar sebagai Ketua Pembangkang saja, lihatlah juga bagaimana beliau sentiasa muncul atau bersuara dalam apa juga tragedi yang menimpa rakyat dan negara.
Anwar adalah kerinduan sebenar rakyat yang dahagakan pembelaan, terutama di ketika Ismail Sabri dilihat semakin tidak bermaya dan hilang punca memimpin negara ini.
– ShahbudinHusin 28/12/2021.

4.1

11

votes
Article Rating
Kongsikan artikel ini


BN AMAT BERPELUANG CERAH MENANG PRU15 JIKA ISMAIL SABRI DIJADIKAN ‘POSTER BOY’

Sejak belum dilantik sebagai Perdana Menteri lagi saya sudah sering menulis dengan mengatakan Ismail Sabri Yaakob adalah pemimpin yang tidak cukup keupayaan serta kemampuan untuk menjadi ketua bagi menerajui negara ini.
Sebagai Perdana Menteri, seseorang itu adalah umpama paglima di medan perang di mana dia mesti cekap, agresif, tangkas, berwibawa, disegani serta tidak malu mengeluarkan suara.
Ismail Sabri, sebagaimana kita semua sedar dan saya sendiri kenal sikit-sikit dengannya kerana pernah menjadi Naib Ketua Pemuda UMNO Bahagian Wangsa Maju, tidak memiliki semua ciri-ciri itu.
Lebih daripada itu, beliau juga tidak pernah memiliki sebarang rekod cemerlang sama ada sebagai pemimpin UMNO dengan bermula penglibatannya di peringkat nasional sebagai Exco Pemuda UMNO Malaysia atau ketika menjadi menteri di beberapa kementerian selepas itu.
Pencapaian atau berjalannya beliau di trek perjuangan selama ini adalah biasa-biasa saja, malah tiada apa-apa yang boleh dibanggakan.
Mara Digital yang ditubuhkan melalui ideanya yang bersalut sentimen perkauman pun akhirnya terkubur begitu saja.
Tetapi, berikutan kekalahan BN dalam PRU14 dan berlaku pelbagai kekalutan kemudiannya, maka tertulislah rezekinya untuk menjadi Perdana Menteri.
Jika BN tidak kalah pada PRU 2018 lalu, Ismail Sabri bukan saja tidak mungkin berpeluang jadi Perdana Menteri, bahkan nak jadi Timbalan Perdana Menteri pun jauh panggang daripada api.
Begitu pun, sebagaimana tertulis rezekinya untuk jadi Perdana Menteri, turut sama tertulis ialah takdirnya yang lebih cepat dipertikai dan ditolak rakyat.
Tidak pernah ada mana-mana Perdana Menteri sebelum ini yang bukan saja ditolak, malah disuruh berhenti hanya setelah tiga bulan memegang jawatan itu.
Kalau ketika menjadi menteri dahulu, kelemahan dan ketidakupayaannya tidak begitu ketara, namun setelah memegang jawatan Perdana Menteri, ia tentunya tidak mampu disembunyikan lagi.
Mereka yang lemah dan tidak menyerlah ketika memegang jawatan menteri, pasti akan lebih buruk prestasinya jika setelah memegang jawatan lebih tinggi atau mengetuai kerajaan.
Ketika ini, bukan saja rakyat biasa dan orang di merata-rata mempertikaikan kelemahan, ketidakmampuan dan ketidakupayaan Ismail Sabri, malah dalam UMNO sendiri makin kedengaran nada yang sama terhadapnya.
Ramai dalam UMNO sendiri tidak lagi menyembunyikan rasa kecewa kerana selain beliau tidak lebih baik, juga jauh lebih buruk daripada Mahiaddin Md Yasin yang dijatuhkan sendiri oleh UMNO.
Sepatutnya, dengan Mahiaddin dijatuhkan kerana kegagalannya, penggantinya mestilah lebih baik, bukan gagal lebih teruk daripada itu.
Mahu tidak mahu, UMNO kini terpaksa menanggung malu yang bukan kepalang disebabkan prestasi Ismail Sabri yang mengecewakan itu.
Dan berdepan PRU15 akan datang, dilema paling besar bakal menanti UMNO dan BN ialah sama ada mahu terus mencalonkan Ismail Sabri sebagai calon Perdana Menteri lagi atau sebaliknya.
Jika beliau diletakkan sebagai calon Perdana Menteri, sudah pastilah Ismail Sabri juga akan menjadi “poster boy” BN yang mana poster-poster gambarnya akan ditaburkan ke seluruh negara sebagai umpan untuk menarik sokongan.
Soalnya, bolehkah Ismail Sabri yang gagal teruk, lebih gagal daripada Mahiaddin dan tercatat sebagai Perdana Menteri paling gagal hanya setelah tiga bulan memegang jawatan menjadi tarikan untuk rakyat memilih BN sebagai kerajaan bagi tempoh lima tahun akan datang?
Kecuali jika rakyat sudah hilang akal dan merasakan mahu lebih lama hidup derita di bawah kepimpinan seorang Perdana Menteri yang lemah, barangkali barulah potensi untuk BN menang PRU15 agak cerah dengan menonjolkan lagi Ismail Sabri.
– ShahbudinHusin 29/12/2021.

5

8

votes
Article Rating
Kongsikan artikel ini


‘KERAJAAN TAK SERIUS NAK TOLONG MANGSA BANJIR’

Beberapa hari yang lalu saya telah menggesa kerajaan untuk menangguhkan pelaksanaan semua projek mega ketika ini dan menggunakan peruntukan besar tersebut bagi menampung keperluan rakyat yang terjejas banjir.
Namun sehingga hari ini masih belum ada sebarang maklum balas daripada pihak kerajaan terkait gesaan tersebut.
Kerajaan dilihat seolah-olah tidak serius dalam membela dan membantu mangsa-mangsa banjir.
Saya sekali lagi ulangi gesaan terhadap kerajaan untuk betindak pantas dan selesaikan segala permasalahan yang dihadapi mangsa-mangsa banjir di negara ini.
ANWAR IBRAHIM
Ketua Pembangkang/Pengerusi PH.

5

2

votes
Article Rating
Kongsikan artikel ini


ISMAIL SABRI, PERDANA MENTERI BISU…..

Menjadi Perdana Menteri atau ketua kerajaan, seseorang itu bukan saja harus memiliki wibawa dan ciri-ciri tertentu sebagai pemimpin, tetapi juga mesti mempunyai suara.
Dengan adanya suara itulah pemimpin berkenaan boleh menyampaikan ucapan, mempengerusikan mesyuarat, berkomunikasi, mengeluarkan arahan, memberi kata-kata perangsang atau menaikkan semangat, memberi reaksi terhadap sesuatu isu, mengherdik lawan politik jika perlu dan paling penting melalui kemampuan bersuara itulah juga dapat memberi keyakinan kepada rakyat tentang kemampuannya memimpin atau mengawal negara ini.
Dengan itu, kemampuan bersuara, bercakap atau berucap adalah syarat wajib untuk menjadi pemimpin, bahkan bersuara juga adalah kerja utama seorang pemimpin.
Pemimpin yang diam adalah pemimpin yang tidak bekerja.
Sementara kita biasa menyaksikan orang buta mengetuai kerajaan, misalnya Gus Dur di Indonesia, tetapi kita tidak pernah mendengar ada orang bisu menjadi pemimpin, jauh sekali mengetuai kerajaan.
Hakikatnya, orang bisu memang tidak sesuai diletakkan sebagai pemimpin kerana akan timbul banyak kesukaran daripada ketidakupayaannya mengeluarkan suara itu.
Dalam konteks mengetuai kerajaan, kemampuan seorang pemimpin dalam mengeluarkan suara adalah sangat penting, bahkan wajib.
Perdana Menteri yang tidak bercakap atau gagal memberi reaksi dalam sekian banyak isu adalah pemimpin paling gagal dan tidak berguna sama sekali.
Sebab itu, sementara satu demi satu isu timbul dalam negara, kegagalan Ismail Sabri Yaakob memberi reaksi kepada isu-isu yang timbul itu adalah cerminan nyata tentang ketidakmampuannya.
Dalam isu 5G yang dikendalikan melalui pengwujudan syarikat baru, DNB atau Digital Nasional Berhad, meski banyak pihak sudah bercakap tentang ketidaksetujuan mengenainya, malangnya Ismail Sabri masih tidak kedengaran memberi ulasan mengenainya, malah suaranya menyebut perkataan 5G atau DNB saja pun belum pernah didengari lagi.
Begitu juga dengan isu panas sekarang berkaitan kedudukan Ketua Pesuruhjaya SPRM, Azam Baki yang dipertikai dan dikritik merata tentang pemilihan saham miliknya, belum juga kita dengar lagi suara Perdana Menteri mengenainya.
Malah, sebelum ini dalam beberapa isu yang timbul dalam negara ini, Ismail Sabri selaku Perdana Menteri lebih memilih untuk mendiamkan diri daripada bersuara.
Ehhh…Malaysia ini ada Perdana Menteri atau tidak sebenarnya?
Oleh kerana orang bisu tidak pernah dijadikan pemimpin, sikap Ismail Sabri yang membisu dan sengaja bisu dalam banyak perkara ini sebetulnya menyebabkan beliau telah hilang kelayakan sama sekali sebagai Perdana Menteri dengan sendirinya.
Semua pemimpin yang hebat dalam dunia dikenali kerana kemampuannya mengeluarkan suara, bahkan ada di antaranya sehingga bergegar seluruh urat-urat rakyat mendengar ucapan mereka.
Mungkin tidak perlu untuk Ismail Sabri belajar berucap atau mengambil kelas tambahan “public speaking”, tetapi sebagai Perdana Menteri atau ketua kerajaan, adalah wajib baginya menunjukkan keberanian memunculkan suara dalam isu-isu besar dalam negara seperti DNB, SPRM dan kedudukan Azam Baki dan seumpamanya.
Ketidakmampuan memberi ulasan dalam isu-isu besar seperti itu hanya akan menyerlahkan lagi ketidakmampuan dan ketidaklayakannya, di samping akan menambah-besarkan rasa meluat dan menyampah rakyat terhadapnya.
Apabila rakyat sedang berdepan pelbagai kesusahan atau kesukaran, apa yang diperlukan ialah kata-kata perangsang daripada pemimpin dan ianya tidak banyak berbeza dengan tindakan seorang suami atau datuk ketika menyejukkan hati pasangan atau cucunya.
Cuba Ismail Sabri bayangkan, ketika cucunya merajuk atau dalam susah hati, tetapi beliau hanya diam dan tidak mengeluarkan walau sepatah perkataan pun terhadapnya?
Selain itu, semua Perdana Menteri sebelum ini juga hampir tidak pernah bersembunyi atau gagal mengeluarkan suara dalam pelbagai isu yang timbul ketika era kepimpinan mereka.
Kecuali Najib Razak ketika menjadi Perdana Menteri ada sedikit-sebanyak berdiam diri atau mengelak daripada bercakap mengenai sesuatu isu, 1MDB misalnya dan kemudian Mahiaddin Md Yasin yang lebih banyak bisu dalam kebanyakan isu serta hanya berani muncul dalam perutusan khasnya saja, tetapi lihatlah apa nasib buruk menimpa mereka itu.
Terutamanya Mahiadddin yang mungkin ketika itu merasakan berdiam diri adalah pilihan terbaik buatnya, nanun sebab utama beliau ditolak dan dibenci ialah disebabkan kegemarannya menyimpan suara dalam isu-isu yang membuatkan rakyat sesak nafas dibuatnya.
Hari ini, makin hari makin ramai yang menolak dan hilang keyakinan terhadap kepimpinan Ismail Sabri, paling buruk dan utama kerana kegagalannya bersuara dalam pelbagai isu yang sedang melanda negara ini.
Dengannya, beliau dikata tidak tahu buat kerja, tak lama lagi, pasti ada mengatanya hanya makan gaji buta saja.
– ShahbudinHusin 30/12/2021.

4.6

10

votes
Article Rating
Kongsikan artikel ini


MASJID PERLU BEBAS PENGARUH POLITIK, TITAH SULTAN HARUS DIJUNJUNG

Alhamdulillah dasar Masjid semasa pemerintahan PH adalah berlandaskan kepada konsep Ramah Aman Harmoni Mesra Aman dan Hormat atau singkatannya RAHMAH.
Kami telah melancarkan program Masjid RAHMAH di peringkat Persekutuan dan telah meyakinkan negeri-negeri betapa perlunya konsep ini dilaksanakan segera.
Sedari awal, Parti Amanah memahami bahawa Masjid perlu bebas politik kepartian dan menjangkau sebarang kepentingan kelompok dan puak.
Sebarang keterikatan puak atau kumpulan perlu ditinggalkalkan di luar pintu masjid.
Rumah Allah adalah tempat kita menyebut nama Allah dan sebarang aktiviti adalah untuk menyemai ketaqwaan serta kasih sayang sesama umat dan sesama insan.
Kebencian sesama umat Islam dan antara agama serta kaum dalam banyak hal disemai oleh sesetengah pihak melalui kuliah dan mimbar khutbah atas dorongan kepentingan politik.
Fitnah terhadap kebaikan yang diusahakan dicanang melalui kuliah-kuliah yang memakai wajah tokoh ‘ulamak’ dan para ustaz untuk meyakini pendengar.
Parti politik yang membolot nama Islam pada dirinya sahaja mendapati masjid dan surau tanah yang subur mengglakkan agenda politik mereka sekaligus menyebarkan kebencian sesama umat Islam dan rakyat secara umum.
Mereka adalah para penunggang agama yang jijik.
Pihak MAIS juga perlu mengambil tindakan tegas kepada Masjid dan Surau mahupun kenyataan individu yang tidak menghormati keputusan ini.
Golongan tegar ini seolah memekakkan diri kepada perlunya masjid menjadi tempat kesatuan umah khususnya dan rakyat Malaysia secara umumnya.
Saya juga ingin menggesa Menteri Agama hari ini supaya terus memperjuangkan Masjid RAHMAH yang telah kami mulakan sejak 2018 bagi membersihkan masjid dari unsur politik kepartian.
Saya turut menggesa Menteri Agama dan Menteri-Menteri lain tidak menggunakan mimbar kuliah dan khutbah Jumaat atas kapasiti mereka kerana ia akan menjejaskan nama baik institusi
Masjid yang perlu dilihat bebas politik. Menteri Agama sepatutnya menyediakan dasar bukan berkhutbah mahupun berkuliah untuk platform politik.
Junjung Kasih ke hadapan DYMM Tuanku Sultan Selangor atas ketegasan ini dan patik mendoakan atas hikmah dan bijaksana Tuanku Masjid-masjid kekal memenuhi kehendak Syariat Islam supaya menjadi lambang Ketaqwaan dan Kesatuan Umat Islam sekaligus memakmurkan negara tercinta, Amin.
DS Dr Mujahid Yusof Rawa
Naib Presiden AMANAH
Ahli Parlimen Parit Buntar
Pengerusi PH Perak
30 Dis 2021.

5

2

votes
Article Rating
Kongsikan artikel ini


ISMAIL SABRI DAN PEMANDU KERETA YANG MASUK LONGKANG

Ramai kini bertanya, bolehkah urusan negara berjalan seperti biasa tanpa ada Perdana Menteri mengetuai kerajaan?
Apa sebenarnya keperluan Perdana Menteri kalau keberadaannya pun seperti tidak terasa apa-apa?
Selain hanya Ismail Sabri Yaakob sendiri yang hidupnya kini berbeza kerana diringi kereta dan motorsikal peronda polis untuk ke mana-mana, manakala kita sebagai rakyat sekadar merasai kehadirannya bila mendengar bunyi siren polis yang mengiringinya kebetulan lalu sejalan atau berselisih dengan kita, apakah kelebihan lain yang boleh kita nikmati?
Akan mati tiba-tiba atau pendek umurkah kita jika tiada Perdana Menteri mengetuai negara ini?
Secara umumnya, negara kita ini diurus dan dipastikan ia berjalan dengan baik ialah melalui kewujudan jabatan-jabatan kerajaan dan peranan kakitangan awamnya.
Di situlah ada pelbagai jentera untuk menjaga rakyat, penguatkuasa undang-undang bagi memastikan kehidupan teratur dan pelbagai keperluan lain dalam kehidupan.
Kalau diumpamakan negara ini ibarat sebuah kereta, jabatan dan kakitangan awam adalah umpama enjinnya, sementara Perdana Menteri melalui kabinet dan parti yang mengetuai kerajaan pula memegang sterengnya bagi mementukan ke mana hala tuju kereta itu hendak dibawa.
Kita sebagai rakyat adalah penumpang kereta tersebut yang akan dibawa ke mana saja kehidupan kita oleh sesiapa yang memegang sterengnya.
Sebab itu, ke mana halu tuju negara akan kelihatan berbeza apabila Perdana Menteri atau parti yang berlainan memegang kuasa.
Melalui kuasa memegang stereng, walaupun enjin adalah penting, pemandu yang cekap dan berwibawa jauh lebih penting sebenarnya untuk sesebuah kereta.
Kereta yang mahal boleh jadi akan masuk ke longkang atau kemalangan jika pemandunya tidak cekap, apa lagi jika langsung tiada kemahiran pemanduan.
Dengan peranan sebagai pemegang stereng, seseorang Perdana Menteri juga harus bersuara, bercakap, memberi arahan dan menenangkan fikiran penumpang yang kadangkala pelbagai karenahnya.
Tetapi, selagi pemegang stereng itu seorang yang diyakini kemampuannya dalam memandu serta jelas ke mana kereta hendak dibawa, arahan atau cakapnya pasti akan sentiasa didengar dan dipatuhi oleh penumpangnya.
Dalam konteks Ismail Sabri sebagai Perdana Menteri sekarang ini, adakah kita merasai peranannya sebagai pemandu dan pemegang stereng yang berwibawa?
Dapatkah kita merasa ke mana kereta yang sedang dipandunya kini hendak dibawa?
Adakah kita juga selesa menaiki kereta yang sedang dipandunya?
Atau kereta yang sedang berjalan sekarang hanya menggunakan pemanduan automatik yang semata-mata ia dapat bergerak disebabnya enjinnya masih berfungsi dengan baik, walhal pemandunya sekadar bersenang-lenang, tidak berbuat apa-apa dan kereta cuma berpusing-pusing tanpa arah?
Sampai bila kita mahu ada pemandu yang menyusahkan jiwa dan hidup kita itu?
ShahbudinHusin 31/12/2021.

4.4

7

votes
Article Rating
Kongsikan artikel ini


PH TUNTUT RCI BANJIR

Majlis Presiden Pakatan Harapan ingin mengucapkan jutaan terima kasih buat semua petugas, sukarelawan dan dermawan yang telah membantu dalam pelbagai misi menyelamat, membersih, dan memulihkan kawasan-kawasan yang sangat terjejas akibat banjir yang berlaku dalam beberapa negeri di Semenanjung Malaysia pada 18 Disember lalu.
Malah tenaga dan semangat para sukarelawan mungkin diperlukan lagi bagi membantu menghadapi gelombang kedua di Pantai Timur Semenanjung Malaysia.
Pada masa yang sama, suara rakyat yang kedengaran di media sosial amat lantang mengkritik respon Jemaah Menteri yang sangat lembab atau dilihat setakat ‘berwayang’ tanpa benar-benar membantu mangsa banjir, termasuk di Sabah iaitu di Tenom pada Mei dan Penampang pada Semptember lalu.
Kesan banjir besar dari segi kerosakan harat benda dan kehilangan nyawa hampir 50 orang kali ini amat ketara dan mengguris hati.
Malah fenomena ini telah membuka mata kita semua kepada realiti bahawa perubahan iklim dan aktiviti manusia khususnya pembalakan berleluasa dan pembangunan yang tidak mampan akhirnya memberi kesan yang amat negatif buat rakyat.
Oleh itu, Majlis Presiden Pakatan Harapan berpendirian bahawa YAB Perdana Menteri dan anggota Jemaah Menteri wajib memberi penjelasan penuh dalam satu sidang khas Parlimen khusus berhubung banjir besar ini.
Pada masa yang sama, kami turut berpandangan bahawa Kerajaan perlu menasihati KDYMM Seri Paduka Baginda Yang di-Pertuan Agong untuk menubuhkan satu Suruhanjaya Siasatan Diraja, selaras dengan titah Tuanku bahawa satu pascanilai (postmortem) banjir besar ini dilakukan, termasuk juga buat Sabah dan Sarawak.
Ini bagi mengenalpasti segala kelemahan perancangan dan kelewatan pelaksanaan dapat diatasi, termasuk kepincangan yang dinyatakan dalam Laporan Ketua Audit Negara sebagaimana yang didedahkan oleh Ahli Parlimen Segambut berhubung 6 kolam takungan banjir di Kuala Lumpur yang telah diberi milik untuk tujuan pembangunan.
Anwar Ibrahim
Parti Keadilan Rakyat (KEADILAN)
Mohamad Sabu
Parti Amanah Negara (AMANAH)
Lim Guan Eng
Parti Tindakan Demokratik (DAP)
DSP Madius Tangau
Pertubuhan Kinabalu Progresif Bersatu (UPKO)

5

2

votes
Article Rating
Kongsikan artikel ini


ADAKAH INI AKAN MEMBUATKAN ISMAIL SABRI LEBIH CEPAT DIJATUHKAN?

Bersungguh benar nampaknya kerajaan memberi hujah berhubung keengganannya membenarkan pencarum mengeluarkan wang RM10 ribu daripada simpanan KWSP.
Semalam, dalam perutusan khasnya, Perdana Menteri, Ismail Sabri Yaakob menghuraikan beberapa jenis bantuan kepada mangsa banjir yang terkesan dengan bencana tersebut serta mengaitkannya dengan ketidakperluan mengeluarkan wang KWSP.
Katanya, dengan pelbagai bantuan yang disediakan kerajaan, pengeluaran wang daripada KWSP tidak lagi diperlukan oleh mangsa banjir.
“Keseluruhan pemberian tunai yang disediakan kerajaan kepada mangsa banjir boleh mencecah RM10 ribu bagi setiap ketua isi rumah.
“Inilah usaha kerajaan untuk mengurangkan bebanan rakyat tanpa perlu mereka mengeluarkan wang simpanan KWSP,” tegas beliau.
Hari ini Menteri Kewangan, Tengku Zafrul Abdul Aziz pula berkata, kerajaan akan membebankan generasi akan datang jika sekali lagi memberi kebenaran kepada pencarum mengeluarkan simpanan KWSP mereka.
Menurut beliau, kerajaan selama ini tidak pernah membenarkan pengeluaran KWSP semasa bencana seperti banjir kerana pelbagai jenis bantuan dan pemberian tunai akan disediakan untuk membantu mereka.
Tambahnya, bagi tujuan memenangkan kebajikan rakyat, langkah populis yang dicadang sesetengah pihak itu bukanlah langkah yang tepat.
“Akhirnya, rakyat juga yang akan terkesan pada jangka masa panjang dan anak cucu kita yang dibebani dengan kos menampung warga tua,” katanya.
Tengku Zafrul turut mempersoalkan niat pihak yang mendesak pengeluaran itu dengan menggunakan alasan ia bertujuan membantu masyarakat Melayu.
Ini kerana katanya, hampir 50 peratus pencarum KWSP atau enam juta orang hanya mempunyai baki caruman kurang daripada RM10 ribu.
“Hal itu bermakna, jika pun pengeluaran itu dibenarkan, enam juta pencarum tidak menerima manfaat untuk mengeluarkan simpanan KWSP mereka.
“Jika betul pihak ini ingin memperjuangkan nasib orang Melayu, walaupun maklum ramai yang tidak mempunyai cukup simpanan, apakah niat sebenar mereka memperjuangkan pengeluaran tambahan itu?” katanya lagi.
Selain itu, ujar Tengku Zafrul, dengan simpanan kurang daripada RM10 ribu yang dimiliki enam juta ahli KWSP sedia ada, mereka tidak dapat bersara dengan selamat.
“Pengeluaran tambahan juga akan menjadikan jumlah pencarum dengan simpanan kurang daripada RM10 ribu meningkat kepada hampir tujuh juta orang,” ujarnya memberi peringatan.
Kebenaran itu jika dibenarkan, tambah Tengku Zafrul, akan memaksa KWSP melupuskan pelaburan, sekali gus mengurangkan dividen ahli.
“Ini akan mewujudkan impak susulan kepada pasaran bon dan saham negara, mengakibatkan keruntuhan keyakinan pelabur dalam dan luar negara,” tegas beliau.
Begitu pun, sebagaimana kita semua sedia maklum, pihak yang kuat mendesak pengeluaran KWSP ini ialah UMNO, khususnya Zahid Hamidi, Mohamad Hasan, Dr. Asyraf Wajdi Dusuki, Najib Razak dan sebahagian besar pimpinan dalam hireaki MT yang lain.
Tuntutan UMNO berkenaan dengannya bermula sejak era Mahiaddin Md Yasin memegang jawatan Perdana Menteri lagi.
Sebagaimana ketika itu Tengku Zafrul bertegas menolaknya, setelah jawatan Perdana Menteri kini diambil oleh Ismail Sabri pun, beliau kekal dengan pendirian yang sama.
Malah dengan Ismail Sabri turut menolak perkara itu, meski dirinya adalah pemimpin UMNO, beliau turut dituduh oleh Dr. Asyraf sebagai hanya mendengar nasihat Tengku Zafrul semata-mata.
“Dengarlah rintihan rakyat, jangan dengar nasihat Tengku Zafrul saja,” ujar beliau memberi ingatan kepada Ismail Sabri.
Dengan semua ini, apakah Ismail Sabri akan dijatuhkan tidak lama lagi dan gerakan ke arah itu bakal menjadi lebih rancak sebaik bermulanya tahun 2022? –
ShahbudinHusin 01/01/2022.

3.7

3

votes
Article Rating
Kongsikan artikel ini


‘ISMAIL SABRI TAK MAMPU SELAMATKAN NEGARA INI’

Perdana Menteri telah pun menyampaikan ucapan tahun baru beliau. Dan Yang Di Pertuan Agong pun sudah menyampaikan titah baginda. Tetapi saya masih merasa pilu dan bimbang nasib negara tercinta ini. Saya langsung tidak optimis tentang masa depan kita. Mengapa?
Banyak sebab yang boleh saya berikan tetapi untuk minggu ini memadai hanya dengan satu perkara yang pelik sudah cukup untuk meyakinkan pembaca bahawa Malaysia ini sudah tentu menuju ke arah negara yang akan porak peranda.
Perdana Menteri negara adalah dari parti Umno. Tetapi penyokong kuat beliau ialah Hadi Awang, ketua parti Pas, Mahaiddin Yassin dari Bersatu. Abang Jo dari GPS Sarawak dan Azmin Ali yang mungkin kini dari Parti Bangsa Malaysia.
Saya percaya Umno tak memberi sokongan terhadap Ismail Sabri, kecuali kelompok kluster menteri. Tetapi luar biasanya di Malaysia ini seseorang itu boleh jadi Perdana Menteri tanpa sokongan parti yang mewakili kumpulan rakyat yang terbesar.
Lebih luar biasa ialah beliau juga disokong oleh PH ( yang dikatakan progresif) untuk kekal sehingga satu tarikh baru. Ismail Sabri boleh kekal menjadi Perdana Menteri tanpa mendapat sokongan dari partinya sendiri.
Malaysia telah mencipta satu model kerajaan demokrasi yang unik yang tidak pernah ada di dinia ini, di mana parti-parti rojak bersepakat untuk mengekalkan jawatan masing masing.
Inikah dipanggil kepimpinan demokrasi kuasa rakyat? PH pun selesa dengan kerajaan ini kerana wakil rakyat mereka dapat RM2.5 juta setiap seorang untuk jaga kawasan Parlimen masing-masing.
Apa beza mereka dengan PAS yang dapat jawatan, menteri Umno yang dapat jawatan, GPS yang dapat MA63 dan lain-lain parti yang dapat untung masing-masing?
Kumpulan rojak yang menyokong Ismail Sabri ini tidak mampu melaksanakan tindakan yang tegas untuk mengatasi masalah negara. Ada guru tak mahu ambil vaksin tetapi Menteri Pendidikan takut mengambil tindakan. Menteri Pas tidak mempu mengawal Jabatan Alam Sekitar dan meluluskan projek Lynas tanpa siasatan rapi dan tiada siapa sanggup bersuara.
Menteri Kewangan buat keputusan berkenaan pengeluaran wang KWSP dengan alasan yang dangkal, pun tiada siapa berani menegurnya. Kayu balak sudah habis, minyak Petronas sudah habis untuk biayai projek besar, tapi projek 5G dan pembinaan bangunan tinggi tak ada siapa berani memberi teguran.
Kesimpulannya Perdana Menetri yang dipilih oleh kumpulan rojak ini tidak mampu menunjukkan kuasa dan menyelamatkan negara ini.
Saya lebih rela kita adakan pilihan raya secepat mungkin. Memang ada orang beritahu saya, kalau ini dilakukan, maka kumpulan kluster mahkamah Umno mungkin akan menang. Bagi saya kalau rakyat pilih Najib Razak, Zahid Hamidi, Tengku Adnan Tengku Mansor dan Ahmad Maslan, kita sepatutnya terima keputusan itu.
Itulah kelebihan demokrasi. Kita hormat keputudsan rakyat. Kita berttindak atas keputusan ramai. Jangan ingat kita sahaja ada moral, tahu apa yang baik untuk negara ini, tahu siapa yang boleh memimpin.
Kalau kita tidak sanggup menerima keputusan rakyat, tidak perlulah kita adakan pilihan raya. Ambil sajalah wang RM900 juta bagi memgurus pilihan raya dan bahagikannya kepada wakil rakyat yang ada, termasuk daripada PH juga. Dengan cara itu mereka akan terus pilih dan sokong Ismail Sabri sebagai Perdana Menteri.
ZAID IBRAHIM
Bekas Menteri Di Jabatan Perdana Menteri.
Sumber – https://www.facebook.com/100045060983840/posts/458577848987577/?d=n

3.5

4

votes
Article Rating
Kongsikan artikel ini


ISMAIL SABRI INGKAR KETETAPAN MT, APAKAH UMNO MASIH NAK DIAM DIRI LAGI?

Ketua Pemuda UMNO, Dr Asyraf Wajdi Dusuki mendakwa, tuntutan pengeluaran i-Citra berjumlah RM10 ribu adalah garis panduan UMNO kepada Naib Presidennya, Ismail Sabri Yaakob untuk menduduki kerusi Perdana Menteri.
Kata beliau, perkara itu sudah tertakluk dalam ketetapan mesyuarat MT UMNO pada Ogos yang lalu.
Untuk itu, tegasnya, ketetapan tersebut itu wajar dilaksanakan oleh Ismail Sabri selagi MT UMNO tidak pernah menarik baliknya.
“Selagi MT belum menarik balik ketetapan tersebut, garis panduan itu masih terpakai,” katanya lagi.
Alamak….ada garis panduan rupanya!!
Tetapi, apakah sekarang Ismail Sabri sudah lupa ketetapan tersebut?
Bagaimana pula beliau boleh lupa?
Adakah kerana jawatan Perdana Menteri sudah diperolehi, maka ia boleh dilupakan atau dibuat-buat lupa?
Jika kita perhatikan, Ismail Sabri bukan saja menolak tuntutan tersebut, malah mengatakan tidak kisah jika ada yang memakinya berikutan keengganan tersebut.
Ini menunjukkan beliau memang tidak sedia menunaikannya, meski ia adalah perkara yang dituntut oleh UMNO, partinya sendiri dan sekaligus merupakan pihak yang menyokongnya untuk mengambil alih jawatan Perdana Menteri daripada Mahiaddin Md Yasin pada Ogos lalu.
Jika sudah begitu pendirian Ismail Sabri, apakah UMNO masih mahu berdiam diri lagi?
Mengapa masih mahu menyimpannya sebagai Perdana Menteri?
Pemimpin jenis apa Ismail Sabri ini kalau tuntutan parti sendiri pun dia buat tak peduli? –
ShahbudinHusin 02/01/2022.

4.3

6

votes
Article Rating
Kongsikan artikel ini


TENGKU ZAFRUL HARUS TANDING PRU15, BARU BOLEH TAHU DIRINYA PEJUANG ATAU PENGHASUT RAKYAT?

Selain kerajaan Perikatan Nasional atau PN adalah kerajaan pintu belakang kerana beroleh kuasa tanpa menang pilihanraya, Tengku Zafrul Tengku Abdul Aziz yang mula diperkenalkan ketika itu sebagai Menteri Kewangan juga adalah menteri pintu belakang.
Beliau tidak pernah bertanding atau menang mana-mana kerusi pilihanraya, malah tidak diketahui parti mana yang dianggotainya.
Sebelum itu, Tengku Zafrul adalah CEO bank dan kedudukannya dalam sektor perbankan dikatakan adalah asas utama perlantikannya itu.
Dengan status itu dan tidak pernah bergelumang dengan derita rakyat, malah mungkin datang pula daripada keluarga berada, beliau boleh dikata diturunkan daripada kayangan untuk menjadi Menteri Kewangan ketika Mahiaddin Md Yasin menjadi Perdana Menteri.
Sebagai Menteri Kewangan, selain mengurus ekonomi negara, memahami denyut nadi rakyat dan memberi pertolongan kepada mereka yang memerlukan adalah harapan yang disandarkan kepadanya melalui jawatan tersebut.
Pemahaman mudah bagi rakyat ialah Menteri Kewangan itu kerjanya menjaga atau mengatur duit untuk kesejahteraan mereka.
Bersekali dengan pengalamannya menerajui bank yang memang berorientasikan keuntungan, tidak menghairankan bila Tengku Zafrul selalu mempamerkan sikap yang bertentangan, walhal tugas sebagai Menteri Kewangan tidak lagi berpaut kepada untung rugi.
Tugas Menteri Kewangan ialah berorentasikan perkhidmatan dan kesejahteraan, biar pun dengannya negara terus kena berhutang.
Paling ketara sikap bertentangan berkenaan adalah berkaitan pengeluaran KWSP yang dituntut oleh banyak pihak sejak Covid19 melanda lagi.
Kalau ikutkan hasrat Tengku Zafrul, beliau mungkin tidak membenarkan sama-sekali wang KWSP dikeluarkan kerana tindakan itu akan menjejaskan keuntungan masa depan kerajaan.
Dalam perjumpaan pelbagai pihak dengannya, beliau tetap menolak perkara itu.
Pengeluaran yang dibenarkan sebelum ini pun, sebenarnya telah ditolak awal-awal lagi oleh Tengku Zafrul dan beliau hanya bersetuju setelah Perdana Menteri ketika itu iaitu Mahiaddin kemudiannya mahu ia dibenarkan.
Kini, dengan banjir yang melanda negara, tuntutan agar kerajaan membenarkan pencarum mengeluarkan simpanan KWSP kedengaran kembali – kali ini dengan jumlah maksimumnya sebanyak RM10 ribu.
Tengku Zafrul sekali lagi memunculkan dirinya paling kerap bersuara menolak tuntutan itu.
Selain mempertikaikan niat mereka yang memperjuangkan perkara tersebut, beliau juga mendakwa mereka adalah penghasut rakyat.
Wah….hebatnya….
Soalnya, apakah memperjuangkan nasib rakyat suatu tindakan menghasut rakyat?
Jika membela nasib rakyat dianggap menghasut rakyat dan diragui niatnya, adakah tidak mengendahkan keinginan rakyat, malah menolaknya, suatu perbuatan memperjuangkan rakyat?
Dalam hal ini, Tengku Zafrul tidak ada pilihan lain melainkan mesti memberanikan dirinya bertanding dalam PRU15 akan datang agar beliau boleh tahu siapa dirinya di mata rakyat – pejuang rakyat atau penghasut rakyat?
– ShahbudinHusin 02/01/2022.

5

3

votes
Article Rating
Kongsikan artikel ini


ANWAR PUN SETUJU KERAJAAN MESTI BERI RM10 RIBU KEPADA MANGSA BANJIR

Pada 24 Disember lalu, saya telah mencadangkan agar kerajaan memberi bantuan sebanyak RM10 ribu kepada mangsa banjir yang terkesan teruk akibat bencana itu.
Ini berikutan ramai yang mengalami kerosakan harta benda seperti perabot, peralatan letrik dan lain-lain akibat rumah mereka ditenggelami air selama berhari-hari disebabkan banjir tersebut.
Dengan bantuan RM10 ribu itu dirasakan dapatlah mangsa banjir mengharungi kehidupan baru dengan sedikit rasa lega selepas bencana yang merosakkan kediaman dan harta benda mereka.
Tulisan berkenaan cadangan itu boleh dibaca di sini –
https://shahbudindotcom.net/2021/12/24/mangsa-banjir-dalam-kesusahan-kerajaan-harus-beri-rm10-ribu-bantuan-kewangan.html
Hari ini, Pengerusi PH yang juga Ketua Pembangkang, Anwar Ibrahim turut memberi cadangan yang sama.
Ini bermakna, keperluan memberi bantuan RM10 adalah perkara yang sangat diperlukan kerana setelah lebih dua minggu berlaku, didapati masih ramai yang menghadapi kesukaran memulakan kehidupan.
Maka, jika benar kerajaan ingin menolong rakyat yang dalam kesukaran membina semula kehidupan, inilah masanya untuk memberi bantuan.
Itu pun RM10 ribu itu masih tidak cukup sebenarnya kalau dilihat kepada kerosakan harta benda dan rumah yang dialami oleh kebanyakan mangsa banjir, tapi setidak-tidaknya ternampak jugalah keprihatinan kerajaan dengan pemberian sebanyak itu.
Di ketika musibah ini, kerajaan janganlah terlalu berkira dan membiarkan karenah birokrasi menyusahkan lagi mangsa dengan meletakkan pelbagai syarat dan kriteria tertentu dalam pemberian bantuan yang diumumkan.
Beri saja bantuan RM10 ribu, habis cerita!!
Yang penting, rasa sengsara mangsa akan terubat dengan sikap prihatin yang ditunjukkan kerajaan.
Di bawah ini adalah kenyataan Anwar berkaitan hal tersebut:-
Kenyataan Media
3 Januari 2022
Kerajaan mesti segera menyalurkan bantuan kewangan kepada semua mangsa banjir yang terkesan.
Semua mangsa banjir saat ini dalam keadaan yang cukup derita dan terdesak tatkala mereka kini dibebankan dengan kerugian yang amat dahsyat.
Apabila kerajaan tidak membenarkan pengeluaran Kumpulan Wang Simpanan Pekerja (KWSP), maka mereka dengan ini harus berikan bantuan segera antara RM5,000 ke RM10,000 setiap orang mengikut keadaan serta kesan kerugian yang dialami akibat bencana ini.
Usah tambah beban rakyat dengan kerenah birokrasi yang melampau yang hanya melambatkan proses menyalurkan bantuan.
Di tahun baru ini kerajaan yang ada mesti ada rencana dan jalan baru dalam mengemudi negara, terutamanya di saat krisis dan dalam aspek menyalurkan bantuan kepada rakyat.
ANWAR IBRAHIM

5

1

vote
Article Rating
Kongsikan artikel ini


MALAYSIA DI BAWAH ISMAIL SABRI SEDANG ALAMI KEHANCURAN EKONOMI

Syarikat gergasi Korea Selatan bernama Hyundai telah menutup ibupejabat wilayah bagi rantau Asia Pasifik di Malaysia dan berpindah ke Indonesia. Sebanyak RM6.26 bilion telah dibelanjakan oleh Hyundai bagi membangunkan kilang barunya di Indonesia.
Malaysia melepas. Hilang pelaburan langsung asing (FDI).
Tak cukup itu, IBM satu lagi syarikat gergai dunia telah menutup Pusat Penyampaian Global (Global Delivery Centre) miliknya di Cyberjaya dan berpindah ke Singapura. Malaysia melepas lagi FDI.
Kemudian Syarikat minyak global bernama Shell pun buat hal yang sama. Shell sudah hilang percaya pada Malaysia. Ia telah memindahkan operasinya dari Cyberjaya ke India. Cyberjaya dah tidak menjadi jaya lagi. Dah jadi Cybergagal nampaknya.
Syarikat-syarikat pelaburan asing hilang kepercayaan terhadap sistem politik, masa depan ekonomi dan taraf korupsi yang tidak terkawal di Malaysia. Citigroup kumpulan perbankan telah keluar urusan retail banking miliknya yang telah beroperasi di Malaysia selama 60 tahun untuk berhijrah ke Singapura.
Untuk tambah buruk Syarikat IT Jerman iaitu T-System telah menjual businessnya di Malaysia dan cabut lari dari Malaysia.
Apa kata Perdana Menteri Ismail Sabri dan Menteri Kewangan Tengku Zafrul dalam hal-hal ini. Ambil sikap membisu dan berdiam diri sahaja.
Dalam dunia kereta motor menuju ke industri membina kereta elektrik, Malaysia terlepas lagi. Toyota Motor Corp melabur US$2 bilion untuk membangunkan kenderaan elektrik EVs, bukan di Malaysia tetapi di Indonesia.Malaysia tidak lagi ada daya tarikan FDI.Malaysia hilang dari radar business antarabangsa.
Menjadi parah lagi, Zoom Video Communications memilih Singapura bukannya Malaysia sebagai tempat Pusar R&D dan Pusat Data Baru bagi rantau Asia Tenggara. Malang sunggu Malaysia dibawah kerajaan sekarang ini.
Malaysia hilang dalam peta dunia niaga. Lihat saja Facebook, Lazada, Tencent, ByteDance, Alibaba tergamak tidak hiraukan Malaysia tetapi memilih Singapura lagi menjadi hub serantau bagi pusat strategik dan pusat datanya.
Di mana silapnya Malaysia. Langsung tidak dipedulikan oleh syarikat-syarikat pelaburan asing. Apa yang MITI dan Azmin Ali lakukan selama ini.
Sudah jatuh ditimpa tangga pulak. Yang terbaru Google dan Facebook bypassed Malaysia atau pintas lalu Malaysia untuk projek berbilion ringgit Apricot iaitu kabel internet dasar laut sepanjang 12,000 kilometer kerana dasar cabotage Malaysia di bawah kerajaan sekarang yang gagal membuat keputusan tepat dengan cepat. Melepas lagi.
Aduhai Malaysia. Apa malang nasibmu di bawah Kerajaan yang gagal sekarang ini.
Hassan Abdul Karim
Ahli Parlimen Pasir Gudang
Isnin 3 Januari 2022

4

6

votes
Article Rating
Kongsikan artikel ini


KES AZAM BAKI MENJADIKAN SPRM PERLU DILETAK DI BAWAH PARLIMEN

Sekiranya Azam Baki tidak bersedia untuk hadir di hadapan Jawatankuasa Pilihan Khas mengenai Agensi di bawah Jabatan Perdana Menteri untuk menjawab mengenai pertuduhan berat terhadap beliau yang dibuat dua bulan yang lepas, Ismail Sabri perlu tamatkan pelantikan beliau sebagai Ketua Pesuruhjaya SPRM dan ambil tindakan segera untuk memindahkan SPRM daripada Jabatan Perdana Menteri ke Parlimen.
Cadangan ini perlu dibentangkan Ismail Sabri untuk kelulusan Kabinet dalam mesyuarat Kabinet esok – atau tidak ada mesyuarat Kabinet yang akan berlangsung esok?
Kesunyian Ismail Sabri mengenai perkara yang melibat akauntabiliti, ketelusan, dan integriti SPRM dan pegawai-pegawainya selama dua bulan ini merupakan satu titik hitam untuk Kerajaan Ismail Sabri, yang menunjukkan bukan sahaja ketiadaan keseriusan dalam melawan rasuah, tetapi juga sebuah kerajaan yang lemah di mana Perdana Menteri dan Menteri-menterinya takut dengan pegawai awam.
Adakah perkara ini terjadi kerana SPRM mungkin mempunyai bukti-bukti mengenai ketiadaan integriti dalam kalangan Jemaah Menteri?
Azam perlu menjelaskan kepada orang awam mengapa beliau tidak berani untuk hadir di hadapan Jawatankuasa Pilihan Khas Parlimen mengenai Agensi di bawah Jabatan Perdana Menteri untuk menjelaskan pertuduhan berat yang telah berbangkit terhadap beliau yang menjejaskan komitmen integriti beliau.
Masanya telah tiba untuk memindahkan SPRM daripada menjadi sebuah agensi di bawah Jabatan Perdana Menteri kepada sebuah badan yang bertanggungjawab secara langsung kepada Parlimen, yang merupakan satu langkah utama untuk mengembalikan kepercayaan dan keyakinan rakyat terhadap SPRM sebagai satu badan utama pencegahan rasuah.
Dengan pemindahan ini, perlu ada sebuah Jawatankuasa Pilihan Khas mengenai Rasuah dan Penyalahgunaan Kuasa untuk memantau kerja-kerja SPRM.
LIM KIT SIANG
Ahli Parlimen Iskandar Puteri, Johor.

5

1

vote
Article Rating
Kongsikan artikel ini


MUKHRIZ SEDANG MEMPROMOSI DIRINYA ATAU MAHU BAPANYA JADI PM SEKALI LAGI?

Berkatalah Presiden Pejuang, Mukhriz Mahathir bahawa masa untuk Anwar Ibrahim menjadi Perdana Menteri sudah pun berlalu.
Katanya, Anwar bukan lagi calon yang sesuai untuk menjadi Perdana Menteri dan PH memerlukan pemimpin baru untuk menggantikannya.
“Saya rasa masa untuk Anwar sudah berlalu. Saya fikir ramai yang telah menyatakan demikian, bahkan dalam PH sendiri,” katanya dalam temubual dengan sebuah stesen radio.
Dalam masa yang sama, Mukhriz bagaimanapun tidak menolak kemungkinan untuk Pejuang bekerjasama dengan PH bagi menghadapi PRU15 akan datang.
“Kami masih terbuka untuk sebarang perbincangan.
“Bagaimanapun, kita mempunyai isu tertentu yang perlu kita bangkitkan sebelum bergerak ke arah itu, terutama berkaitan sokongan pengundi Melayu kepada PH,” tambahnya lagi.
Ketika ditanya jika beliau mempunyai cita-cita untuk menjadi Perdana Menteri, Mukhriz berkata: “Saya mesti bersedia untuk sebarang kemungkinan.”
Sepertimana yang kita sedia maklum, Pejuang bukanlah komponen PH, malah menampakkan sikap tidak mesra dengan gabungan tersebut.
Tetapi, mengapakah beliau masih berminat memperkatakan calon Perdana Menteri daripada PH?
Kenapa tidak Pejuang lebih memikirkan siapa calon PM daripada gabungan keempat yang mungkin disertainya bersama Warisan dan Muda?
Selagi Anwar diterima dan dipersetujui oleh PH sebagai calon Perdana Menteri, rasanya bukan menjadi isu bagi pihak lain untuk campurtangan mengenainya.
Malah, jika benar Pejuang ada kekuatan dan Anwar dikatakan bukan lagi calon Perdana Menteri yang sesuai, mengekalkan Presiden PKR itu sebagai calon Perdana Menteri bagi PH seharusnya merupakan berita gembira buat mereka.
Setidak-tidaknya, inilah masanya untuk Pejuang dan gabungan keempat itu menonjolkan calon Perdana Menteri yang lebih sesuai – kononnyalah – berbanding Anwar yang dikatakan tidak sesuai itu.
Beranikah Pejuang dan gabungan keempat itu menamakan siapa calon Perdana Menteri mereka?
Dalam masa yang sama, beranikah Mukhriz bersuara mengatakan masa untuk Pengerusi Pejuang, Tun Mahathir Mohamad mengejar lagi jawatan Perdana Menteri juga sudah berlalu?
Tidak kurang penting, dengan Mukhriz sendiri mengatakan beliau harus bersedia dengan sebarang kemungkinan, adakah dengan mendakwa masa untuk Anwar sudah berlalu, Presiden Bersatu itu sedang mempromosi dan memancung-mancungkan hidungnya agar PH menyetujui dan menerimanya sebagai calon Perdana Menteri dalam PRU15 akan datang? –
 ShahbudinHusin 04/01/2022.

4.6

10

votes
Article Rating
Kongsikan artikel ini


ENGGAN ROMBAK KABINET JADIKAN ISMAIL SABRI TAMBAH GAGAL DI MATA RAKYAT

Di sebalik timbulnya pelbagai ura-ura dan khabar angin, Perdana Menteri, Ismail Sabri Yaakob dengan tegas menyatakan tiada rombakan kabinet akan dilakukannya pada waktu ini.
Kata beliau, tumpuannya kini ialah kepada isu yang mencengkam kehidupan rakyat, terutama bencana banjir dan Covid19.
Dengan demikian, tambahnya, hal berkenaan rombakan kabinet yang kini diperbualkan masyarakat hanyalah spekulasi semata-mata.
Antara yang hangat dispekulasi mengenai rombakan kabinet ialah pengguguran beberapa menteri dan perlantikan Timbalan Perdana Menteri.
Menteri yang disebut-sebut bakal digugurkan ialah Dr. Latif Ahmad, Rina Harun dan Halimah Saddique, manakala Hishammuddin Hussein, Hamzah Zainuddin atau Azmin Ali diperkatakan akan dilantik sebagai Timbalan Perdana Menteri.
Tetapi, disebabkan Ismail Sabri sendiri sudah menyatakan tiada rombakan kabinet akan dilakukannya, maka tiadalah pengguguran menteri dan perlantikan Timbalan Perdana Menteri akan berlaku dalam waktu terdekat ini.
Dalam keadaan Ismail Sabri kian menggunung dipertikai kerana dilihat terlalu lemah, tidak upaya memimpin, menteri-menterinya yang dilantiknya tak berfungsi dan kerajaannya dianggap paling teruk, ketidaksediaan beliau merombak kabinetnya adalah suatu perkara yang malang sebenarnya.
Tiada rombakan kabinet bermakna Ismail Sabri yang gagal serta kerajaannya yang gagal sekarang akan terus gagal dan tiada harapan ada kemajuan dalam perkhidmatannya kepada rakyat.
Kerajaan yang gagal hanya boleh diperbaiki jika Perdana Menterinya sedia melakukan perubahan atau merombak kabinetnya.
Dirinya yang terlalu lemah itu pula hanya mungkin dapat dipertingkatkan prestasinya jika beliau mempunyai seorang timbalan yang berwibawa dan benar-benar membantunya.
Namun, dengan tiada perubahan atau rombakan bermakna tiada apa-apa yang lebih baik bakal terserlah selepas ini.
Bagaimana beliau mahu menjamin khidmat yang lebih baik, terutama mengurus bencana banjir, Covid19 dan kesannya kepada rakyat jika pasukan kabinet dan barisan menterinya adalah mereka yang tidak berupaya dan dipertikaikan, bukan saja sekarang, malah sejak era Mahiaddin Md Yasin lagi?
Lantaran itu, tambahan lagi berikutan kerajaan yang ada sekarang begitu dipertikaikan rakyat daripada segenap penjuru, melakukan perubahan dan merombak kabinet adalah suatu tuntutan yang tidak dapat dielakkan lagi.
Enggan melakukannya hanya menyerlahkan kelemahan Ismail Sabri untuk berubah, di samping ketidakmampuannya untuk bertindak balas terhadap rasa tidak puas hati yang semakin merata di kalangan rakyat.
Akhirnya, kerajaan ini hanya menjanjikan derita yang lebih lama buat rakyat, sementara menteri-menteri yang ada boleh terus berfoya-foya dan bermewah dengan kegagalan mereka. –
 ShahbudinHusin 05/01/2021.

2.5

2

votes
Article Rating
Kongsikan artikel ini


TUN M MESTI GAGAHKAN DIRI BERTANDING LAGI….

Nampaknya Tun Mahathir Mohamad agak malu-malu untuk berterus-terang sama ada beliau akan bertanding lagi atau tidak dalam PRU15 akan datang.
“Dalam PRU akan datang, umur saya sudah 97 atau 98 tahun.
“Saya tahu saya sudah tua tetapi saya agak beruntung sebab masih boleh bercakap dengan orang, masih boleh berhujah dan memimpin parti.
“Parti mahu saya bertanding.
“Saya tak fikir saya patut bertanding lagi, tapi saya akan berikan sokongan penuh pada Pejuang,” kata bekas Perdana Menteri itu lagi.
Ehhh…kalau sudah parti yang dipimpinnya sendiri mahukannya bertanding lagi, kenapa pula Tun Mahathir mahu beranggapan sebaliknya?
Bertanding sajalah Tun, jangan kecewakan harapan parti!!
Sebagai Pengerusi Pejuang yang diketahui umum agenda utamanya ialah untuk menghalang Anwar Ibrahim daripada menjadi Perdana Menteri, Tun Mahathir tidak sepatutnya ada perasaan malu berterus-terang untuk bertanding lagi.
Bertanding adalah wajib baginya, jika tidak bagaimana untuk beliau menjadi lebih ampuh menghalang Anwar?
Lagi pun, baru-baru ini Tun Mahathir juga ada menyebut bahawa Anwar tidak tahu mentadbir negara.
Jika Anwar yang pernah menjadi Timbalan Perdana Menteri dan Menteri Kewangan dianggap tidak tahu mentadbir negara, sudah tentu hanya Tun Mahathir yang pernah menjadi Perdana Menteri sebanyak dua kali saja yang tahu menguruskan negara ini.
Pedulikan soal tua, yang penting negara ini harus dipimpin lagi oleh Tun Mahathir buat kali yang ketiga.
Orang lain semua tidak tahu apa-apa dan tidak layak mentadbir negara ini.
Tambahan lagi, usaha untuk menghalang Anwar daripada menjadi Perdana Menteri harus diteruskan sehingga ke penghujung usia.
Itulah nanti akan tercatat sebagai pengorbanannya yang paling besar untuk negara dan Tun Mahathir mesti terus menggagahkan dirinya bagi tujuan itu.
Selain itu, Mukhriz Mahathir dua hari lalu turut menganggap masa untuk Anwar menjadi Perdana Menteri sudah pun berlalu.
Dengan masa untuk Anwar sudah berlalu, siapa lagi yang layak jadi Perdana Menteri kalau bukan Tun Mahathir sendiri?
Ini kerana masa untuk Tun Mahathir tidak pernah berlalu dan beliau sentiasa sesuai sepanjang zaman untuk memegang jawatan Perdana Menteri.
Bagi tujuan, Tun Mahathir mesti dan wajib bertanding lagi dalam PRU15 nanti.
– ShahbudinHusin 05/01/2022.

3.7

7

votes
Article Rating
Kongsikan artikel ini


PM TIDAK HARUS BERDIAM DIRI ISU AZAM BAKI

SPRM terletak di bawah bidang kuasa Perdana Menteri. Ini bermakna Azam Baki sebagai Ketua Persuruhjaya SPRM bertanggungjawab kepada Perdana Menteri.
Tan Sri Azam Baki dilantik oleh Yang di-Pertuan Agong ke jawatan Ketua Persuruhjaya SPRM atas nasihat Perdana Menteri di bawah Perkara 40(1) Perlembagaan Persekutuan.
Ini menjelaskan lagi bahawa Perdana Menteri Ismail Sabri perlu menyelesaikan kontroversi kedudukan Azam Baki sebagai Ketua Persuruhjaya SPRM yang dipertikaikan sekarang bersabit isu pemilikan saham oleh beliau di Syarikat tersenarai.
Langkah yang telus dan adil patut diambil oleh Perdana Menteri Ismail Sabri ialah, yang pertama menasihatkan Azam Baki supaya bercuti.
Kedua, Perdana Menteri perlu mendapatkan nasihat dari Penasihat undang-undang iaitu Peguam Negara yang juga bertindak sebagai Pendakwa Raya tentang kedudukan Azam Baki dari segi perundangan.
Perdana Menteri perlu memulakan inisiatif supaya laporan rasmi kepada SPRM Dan juga PDRM berkait Tan Sri Azam Baki dibuat.
Serahkan secara professional kertas siasatan SPRM Dan PDRM kepada Jabatan Peguam Negara merangkap Pendakwa Raya untuk membuat keputusan sama ada satu pertuduhan patut dikenakan ke atas Azam Baki ataupun tidak.
Jika ini dapat dilakukan oleh Perdana Menteri Ismail Sabri dan dilihat jelas oleh rakyat bahawa Perdana Menteri menangani Isu ini dengan serius secara berhemah Dan bertanggungjawab berdasarkan kedaulatan undang-undang dan keluhuran Perlembagaan maka Perdana Menteri akan dipuji Dan dihormati oleh Rakyat, malah oleh Dunia umumnya sebagai Perdana Menteri yang bersungguh-sungguh untuk memerangi Rasuah di Negara Malaysia tercinta ini.
Hassan Abdul Karim
Ahli Parlimen Pasir Gudang
Khamis 6 Januari 2022.

5

3

votes
Article Rating
Kongsikan artikel ini


SIAPA ADIK AZAM BAKI, ADAKAH KEDUDUKANNYA LEBIH TINGGI DARIPADA ABANGNYA SENDIRI?

Tanpa melalui sebarang proses siasatan, Ketua Pesuruhjaya SPRM, Azam Baki nampaknya terus dibersihkan daripada sebarang salah laku atas dakwaan memiliki sejumlah saham yang besar dalam sebuah syarikat korporat.
Beliau dibersihkan hanya dengan memberi penjelasan kepada Lembaga Penasihat Pencegahan Rasuah (LPPR) SPRM saja.
Menurut Pengerusi LPPR, Abu Zahar Ujang, pihaknya berpuas hati dengan penjelasan Azam bahawa saham-saham itu adalah milik adiknya yang meminjam akaunnya bagi membelinya pada 2015 dahulu.
Saham-saham itu kini, katanya, telah pun dipindahkan kepada nama adiknya, Nasir Baki.
Dengan itu, tambah Abu Zahar, LPPR berpuas hati dengan penjelasan Azam bahawa Ketua Pesuruhjaya SPRM itu tidak mempunyai sebarang manfaat kewangan mahupun konflik kepentingan dalam pemerolehan saham tersebut.
“Ahli-ahli LPPR berpendapat Azam tiada sebarang kepentingan sendiri dalam saham-saham berkenaan,” kata Abu Zahar lagi.
Wowww….senangnya Azam membersihkan diri dan dibersihkan oleh LPPR!!
Terus terima saja bulat-bulat penjelasan Azam tanpa perlu apa-apa siasatan?
Persoalannya adakah selama ini Azam pernah memberi penjelasan kepada pihak berkaitan dalam kerajaan berkenaan pemilikan saham tersebut?
Adakah JPA dan SPRM sendiri sebelum ini tahu berkenaan pemilikan saham tersebut kerana pada tahun 2015, Azam adalah Pengarah Siasatan SPRM dan sudah tentu ada ketua di atasnya?
Berkenaan penjelasan Azam kepada LPPR bahawa saham tersebut adalah milik adiknya yang meminjam namanya, ini sesungguhnya sesuatu yang pelik sekali kerana biasanya penjawat awam yang akan meminjam nama atau akaun orang lain jika mereka ada perniagaan di belakang tabir yang hendak dilakukan.
Tetapi, dalam kes Azam, beliau pula yang membenarkan namanya sebagai penjawat awam dan Pengarah Siasatan SPRM untuk digunakan untuk urusan perniagaan oleh orang lain.
Tidakkah ini pelik?
Kenapa adiknya tidak menggunakan nama dan akaunnya sendiri?
Adakah adiknya tidak mempunyai akaun atas namanya sendiri?
Kalau adiknya pandai main saham dan tahu berkenaan pemilikan saham, adakah adiknya tidak tahu membuka akaun sendiri?
Siapa Nasir Baki itu dan apa kedudukannya dalam kerajaan?
Pernahkah kita mendengar namanya sebelum ini?
Apakah pangkat dan kedudukannya lebih besar daripada Azam sendiri sehingga beliau terpaksa meminjam akaun abangnya untuk memiliki saham?
Selain itu, dengan penjelasan Azam bahawa saham itu adalah milik adiknya yang hanya meminjam namanya, bagaimana urusan pembiayaan saham-saham itu dilakukan?
Adakah ia menggunakan duit Azam atau duit adiknya?
Bolehkah Azam menunjukkan semua transaksi kewangan sebagai bukti?
Walaupun ternampak dibersihkan oleh LPPR, hakikatnya Azam belum bersih lagi di mata masyarakat, apa lagi SPRM sendiri terkait dengan banyak hal memalukan kebelakangan ini.
Hanya badan siasatan bebas yang mampu menyiasat secara menyeluruh dan tanpa berpihak saja dapat menentukan sama ada Azam benar-benar bersih atau sebaliknya.
– ShahbudinHusin 06/01/2022.

4.4

8

votes
Article Rating
Kongsikan artikel ini


AZAM BAKI TAK PERNAH DIPANGGIL BERI PENJELASAN, ABU ZAHAR CUBA MENGELIRUKAN?

Dalam sidang media dua hari lalu, Pengerusi Lembaga Penasihat Pencegahan Rasuah (LPPR) SPRM, Abu Zahar Ujang memberitahu, Ketua Pesuruhjaya SPRM, Azam Baki telah hadir dalam pertemuan dengan lembaga itu pada 24 Nov lalu untuk memberi penjelasan berkenaan kontroversi pemilikan berjuta-juta saham yang dikaitkan dengannya.
Kata beliau, Azam memaklumkan kepada LPPR bahawa akaun miliknya telah digunakan oleh adiknya untuk memperoleh saham dalam dua syarikat tersenarai di BSKL pada sekitar tahun 2015 lalu.
Abu Zahar seterusnya berkata, mereka berpuas hati dengan penjelasan Azam bahawa dia tidak mempunyai sebarang manfaat kewangan mahupun konflik kepentingan dalam pemerolehan saham tersebut.
“Dalam pertemuan itu, Azam telah menjelaskan kedudukan sebenar pada kami bahawa saham-saham yang menggunakan namanya itu adalah milik adiknya, Nasir Baki.
“Ahli-ahli LPPR berpendapat Azam tiada sebarang kepentingan sendiri atas saham-saham berkenaan dan berpuas hati dengan penjelasan yang diberikannya,” ujar beliau lagi.
Dengan apa yang dinyatakan Abu Zahar kepada media itu, ia seolah-olah memberi gambaran Azam telah dipanggil oleh LPPR untuk memberi penjelasan berkenaan isu yang terkait dengannya.
Ia juga memberi gambaran seolah-olah ahli-ahli LPPR SENDIRI yang dikatakan berpuas hati dengan penjelasan Azam itu telah melakukan pertanyaan dan bersoal jawab dengan Ketua Pesuruhjaya SPRM itu.
Benarkah itu yang berlaku?
Daripada beberapa maklumat yang diterima, memang ada pertemuan atau mesyuarat LPPR pada 24 November itu, tetapi ia hanyalah mesyuarat biasa yang kelazimannya memang diadakan sebulan sekali.
“Mesyuarat pada 24 November itu bukan mesyuarat khas dan bukan juga mesyuarat sessi khusus untuk mendapatkan penjelasan daripada Azam.
“Dalam LPPR, selain tujuh anggota yang perlu hadir mesyuarat, YANG PELIKNYA DAN DI MANA LPPR DIKATAKAN BEBAS bila Azam juga turut hadir sebagai anggota ex-officio atas kedudukannya sebagai KP SPRM berdasarkan Seksyen 13(1)(b) akta agensi tersebut,” kata maklumat berkenaan.
Kata maklumat itu, dalam mesyuarat tersebut ada ahli LPPR yang bertanya berkenaan pemilikan saham Azam dan Ketua Pesuruhjaya SPRM itu telah memberi penjelasan pendek bahawa saham-saham berkenaan adalah milik adiknya.
“Penjelasan Azam cuma setakat itu dan ia cuma lafaz kata yang diucapkannya sekali lalu saja.
“Tiada pertanyaan selanjutnya daripada ahli LPPR selepas itu dan mesyuarat kemudian terus bergerak kepada agenda yang seterusnya,” tambah maklumat itu lagi.
Difahamkan, tiada pertanyaan lanjut dikemukakan dalam mesyuarat tersebut kerana pada ketika itu belum banyak lagi maklumat terdedah berkaitan saham-saham yang dikaitkan dengannya itu, selain ia juga bukan mesyuarat khas yang khusus untuk mendapatkan penjelasan daripada Azam berkenaan saham yahg dikaitkan dengannya.
“Jika ia mesyuarat khas DENGAN MENYEDIAKAN DOKUMEN DOKUMEN BERKAITAN yang khusus untuk isu Azam, ia pasti berbeza,” tambah maklumat itu lagi.
Dengan itu, jelas maklumat tersebut, adalah tidak tepat, malah mengelirukan untuk Abu Zahar memberi gambaran kepada umum seolah-olah semua ahli LPPR berpuas hati dan menerima penjelasan yang diberikan Azam.
“Tidak timbul soal berpuas hati kerana sebenarnya tiada apa-apa penjelasan diberikan, melainkan hanya cakap sekali lalu yang tidak sampai sepuluh perkataan daripada Azam yang memberitahu saham-saham itu kepunyaan adiknya,” ujar maklumat itu seterusnya.
Dalam hal berkaitan, perkara ini nampaknya relevan dengan cabaran bekas ahli ahli panel perundingan SPRM, Edmund Terence Gomez terhadap Abu Zahar agar mendedahkan minit mesyuarat LPPR pada 24 November bagi menyokong kenyataannya yang memperlihatkan seolah-olah LPPR telah membersihkan Azam daripada sebarang salah laku tentang saham-saham yang dimilikinya itu.
Sediakah Abu Zahar menyahut cabaran tersebut?
Apakah beliau akan terus berdiam diri, walau dilihat cuba mengelirukan orang ramai, malah seperti cuba “menipu” melalui sidang medianya dua hari lalu itu?
Atau sebagaimana dituntut oleh PH, bersekali dengan Azam, Abu Zahar juga sebenarnya perlu direhatkan dan disiasat atas tindakannya yang membawa LPPR melangkaui bidang tugasnya? –
 ShahbudinHusin 07/01/2022.

4

3

votes
Article Rating
Kongsikan artikel ini


AZAM BAKI KIAN TERBELIT DI SEMUA SUDUT, DEMI SPRM, LETAK JAWATAN LANGKAH TERPUJINYA

Hanya sehari selepas mengadakan sidang media bagi membebaskan dirinya yang sedang terperangkap dalam satu lubang, Ketua Pesuruhjaya SPRM, Azam Baki akhirnya terperangkap ke dalam lebih banyak lubang lagi.
Bagi tujuan menepis dakwaan, sekaligus membersihkan diri kerana memiliki sejumlah besar saham dalam syarikat korporat dengan mengatakan akaun pembelian sahamnya telah digunakan oleh adiknya, beliau kini bakal berdepan kemungkinan melakukan banyak lagi kesalahan yang lain.
Sementara penjelasannya bahawa akaunnya telah digunakan adiknya begitu diragui dan sukar dipercayai, Azam seterusnya terdedah pula kepada kesalahan melanggar perintah am perkhidmatan awam, peraturan Suruhanjaya Sekuriti atau SC serta kedudukan Lembaga Penasihat Pencegahan Rasuah (LPPR) SPRM yang telah membersihkan namanya dengan didakwa melangkaui batas peranan yang sewajibnya.
Dalam perintah am, selain pemilikan saham oleh seseorang kakitangan awam perlu mendapat kebenaran Ketua Setiausaha kementerian atau Setiausaha Kerajaan Negeri terlebih dahulu, had yang dibenarkan juga harus tidak melebihi RM100 ribu.
Dalam hal ini, adakah Azam telah mendapat kebenaran memiliki lebih dua juta saham yang dikaitkan dengannya itu?
Pengakuan Azam yang turut disahkan oleh LPPR bahawa saham tersebut adalah milik adiknya, tetapi menggunakan namanya, seterusnya mengundang potensi melanggar Akta Akta Perindustrian Sekuriti Depositori Pusat 1991 atau Sicda.
Jurucakap SC berkata, setiap akaun sekuriti yang dibuka dengan depositori pusat mestilah atas nama pemilik benefisial saham yang didepositkan atau atas nama syarikat yang diberi kuasa oleh penama.
“Selain itu, Seksyen 29A Sicda menetapkan bahawa semua urusan dalam sekuriti hendaklah dilaksanakan hanya oleh pemilik benefisial sekuriti atau penama yang diberi kuasa,” kata jurucakap itu lagi.
Dengan itu, SC dijangka akan melakukan siasatan, termasuk memanggil Azam dalam waktu terdekat ini bagi mendapatkan penjelasan dan mengesahkan kebenarannya.
Selain dua kemungkinan kesalahan di atas, Azam juga terdedah dengan keraguan berkenaan sumber kewangan yang diperolehinya bagi membeli saham-saham tersebut.
Dengan laporan polis sudah dibuat oleh AMK Keadilan dan Wira Putra terhadap Azam, pelbagai kemungkinan siasatan begitu terdedah kepadanya.
Di waktu yang sama, oleh kerana Pengerusi LPPR, Abu Zahar Ujang dilihat begitu gigih membela Azam, badan yang diterajuinya turut berdepan banyak pertikaian dan kritikan.
Antaranya, beliau digesa mendedahkan minit mesyuarat ketika Azam memberi penjelasan kepada LPPR pada 24 November lalu.
Di samping itu, tindakan LPPR membersihkan nama Azam hanya berdasarkan penjelasannya semata-mata, di samping dikecam, ia turut didakwa melanggar bidang kuasa yang ada padanya.
Disebutkan bahawa LPPR tidak mempunyai kuasa di bawah SPRM 2009 untuk membebaskan Ketua Pesuruhjayanya daripada dakwaan konflik kepentingan.
Pendeknya, menepis dakwaan berkaitan pemilikan sahamnya dengan mengatakan akaunnya digunakan adiknya telah meletakkan Azam kini terperangkap di semua sudut siasatan.
Di sudut pemilikan saham itu sendiri terus membelit dirinya, kesalahan lain yang bakal menanti, jika disabitkan bersalah, tidak kurang berat hukumannya dengan antaranya ialah penjara dan denda berjuta-juta.
Rentetan itu, apa yang dimahukan banyak pihak ialah agar Azam segera dihadapkan ke sebuah badan penyiasatan bebas bagi menentukan dirinya bersih atau sebaliknya.
Begitu pun, dengan apa yang berlaku kepada Azam ini, sementara menunggu perkembangan seterusnya dan berserta beberapa kes melibatkan SPRM sebelum ini seperti kaitan individu tertentu dengan pengedaran dadah dan kehilangan wang berjumlah RM25 juta yang masih dalam simpanan dan siasatan, apa yang sahih ialah nama agensi tersebut sudah hancur di mata rakyat.
Sekarang ini SPRM bukan saja dicemuh, dikritik, diperlekeh dan tidak lagi dipercayai, malah ramai yang menganggapnya sudah pun mati.
Disebabkan Azam, bukan saja nama SPRM jadi busuk dan tidak berharga, bahkan tidak kurang yang tidak mahu “berazam” apa-apa lagi bila menyambut ketibaan tahun baru mulai tahun depan.
Untuk itu, selain perlunya Azam untuk segera bercuti dan membenarkan dirinya disiasat oleh sebuah badan bebas adalah tindakan yang boleh dikira terbaik, kesediaannya meletak jawatan dalam tempoh 24 jam daripada sekarang adalah langkah yang lebih terpuji dan disanjung tinggi.
SPRM tidak lagi memerlukan Azam, walaupun Azam mungkin masih berharap untuk terus kekal di SPRM.
– ShahbudinHusin 07/01/2022.

4.6

7

votes
Article Rating
Kongsikan artikel ini


ISMAIL SABRI, SUDAH PUTUSKAH SEMUA URAT GELI DALAM DIRIMU?

Bagi seseorang yang normal, perasaan sensitif dan segera bertindak balas kepada apa yang berlaku di sekeliling atau kepada kejadian yang berkaitan dengan diri mereka adalah lumrah yang tidak dapat dielakkan.
Jangankan jika terdengar suara bayi menangis, terdengar anak kucing mengiau pun pasti seseorang akan menoleh sekeliling untuk mencari daripada mana datangnya suara itu.
Orang yang sensitif juga pasti akan terkejut jika dicucuk di bahagian pinggang atau digaru di bahagian tapak kakinya.
Jika manusia biasa ada perasaan sensitif sebegitu, mereka yang menjadi pemimpin, lebih-lebih lagi Perdana Menteri, semestinya mempunyai rasa sensitiviti yang lebih tinggi lagi.
Bukan saja perasaan sentitif itu adalah gambaran keprihatinan dan kepedulian, ia juga merupakan suatu ciri kebertanggungjawaban.
Dalam kedudukan Ismail Sabri Yaakob, sejak beliau menjadi Perdana Menteri, terlihat begitu banyak isu-isu besar yang berlaku dalam negara ini yang membuatkan jiwa dan hati rakyat begitu resah dibuatnya.
Daripada perangai menteri-menteri yang tak berfungsi, isu penubuhan Digital Nasional Berhad yang menguruskan rangkaian 5G, banjir di Pahang yang dikaitkan dengan pembalakan di mana nama institusi Raja terkait sama dan terbaru, isu pemilikan saham oleh Ketua Pesuruhjaya SPRM, Azam Baki, ini adalah antara isu-isu yang besar yang timbul yang membuatkan rakyat rasa tidak selesa.
Malangnya, dalam semua isu itu, langsung tidak kedengaran suara Ismail Sabri memberi reaksi atau bercakap berkenaan dengannya.
Kalau mahu diambil kira, isu Azam Baki yang sedang panas sekarang dengan namanya sebagai ketua agensi pencegah rasuah, tetapi dikaitkan memiliki saham syarikat tersenarai di BSKL, ia bukan lagi umpama cuitan di pinggang atau garuan di tapak kaki Perdana Menteri, tetapi seperti balingan bongkah batu yang tepat ke mukanya.
Dengan SPRM terletak di bawah naungan Perdana Menteri dan Ketua Pesuruhjayanya sendiri sedang terbelit dengan pemilikan berjuta-juta saham yang diragui, di mana Perdana Menteri nak letak mukanya?
Dan dengan Perdana Menteri masih lagi tidak bersuara yang menggambarkan beliau tidak sensitif sama sekali, inilah malang dan petaka paling besar bagi negara ini.
Apa yang berlaku itu, selain meranapkan imej agensi tersebut di mata awam, yang lebih memalukan ialah kerana Ismail Sabri sendiri gagal bersuara, bertindak atau memberi harapan atas kedudukannya sebagai sebagai ketua kerajaan.
Perdana Menteri atau ketua apa yang negara kita ada sekarang ini sebenarnya?
Yang ketara, kegagalan Ismail Sabri bersuara dalam isu Azam yang sedang hangat diperkatakan ramai ketika ini, di samping menunjukkan kegagalannya, ia turut menyerlahkan tiada langsung rasa sensitif dalam dirinya.
Berapa lama lagi beliau mahu berdiam diri dan tidak sensitif ini?
Atau sudah putuskah semua urat geli dalam dirinya?
Entah-entah kalau dicucuk pinggang dan di garu tapak kakinya pun beliau tidak terasa apa-apa.
– ShahbudinHusin 08/01/2022.

4.9

8

votes
Article Rating
Kongsikan artikel ini


SELAIN SAH MENIPU DAN BERBOHONG, ABU ZAHAR JUGA CEMARKAN NAMA AGONG

Termasuk Abu Zahar Ujang selaku pengerusi, Lembaga Penasihat Pencecahan Rasuah (LPPR) SPRM mempunyai tujuh orang anggota.
Berikutan sidang media Abu Zahar atas nama LPPR pada 5 Januari lalu yang membersihkan Ketua Pesuruhjaya SPRM, Azam Baki daripada sebarang salah laku berkaitan kontroversi pemilikan saham korporat yang dikaitkan dengannya, enam anggotanya hari ini tampil dengan kenyataan media bersama yang menjarakkan diri mereka daripada pendirian tersebut.
Mereka menyangkal pernah bersetuju dengan apa yang disebut oleh Abu Zahar dalam sidang medianya itu, bahkan menyifatkannya sebagai pandangan peribadi bekas Ahli Parlimen Kuala Pilah itu semata-mata.
“Kami dengan terang ingin menyatakan bahawa ahli-ahli lembaga pada mesyuarat LPPR pada 24 November lalu atau pada bila-bila masa selepasnya, tidak pernah menzahirkan pendirian sedemikian seperti yang dinyatakan oleh Abu Zahar.
“Kami ingin menyatakan bahawa kenyataan berkenaan adalah sepenuhnya pandangan peribadi Abu Zahar,” kata kenyataan itu lagi.
Mereka sebaliknya mencadangkan supaya kes Azam dirujuk kepada sama ada jawatankuasa bebas, jawatankuasa pilihan Parlimen mengenai rasuah atau panel aduan SPRM.
Bagaimanapun, mereka berkata, pandangan tersebut tidak dinyatakan oleh Abu Zahar semasa sidang medianya itu.
Kenyataan tersebut dikeluarkan bersama oleh semua ahli LPPR kecuali Abu Zahar, iaitu Ismail Omar, Azman Ujang, Akhbar Satar, Hamzah Kassim, David Chua Kok Tee dan Mohammad Agus Yusoff.
Dengan enam daripada tujuh anggota LPPR, kecuali Abu Zahar, sependirian menyatakan mereka tidak pernah terlibat dalam membersihkan nama Azam, bermakna sahlah Abu Zahar telah menipu, berbohong dan bertindak mengelirukan dalam sidang media pada 5 Januari lalu.
Ia juga bermakna, Abu Zahar sudah boleh dianggap hilang kepercayaan daripada semua anggota LPPR sendiri
Kenapa Abu Zahar pandai-pandai secara sendirian berbuat demikian?
Apakah kerana beliau sedar kes Azam itu memang tidak boleh dipertahankan?
Jika begitu, apa tujuannya pandai-pandai membersihkan nama Azam dengan membelakangkan semua anggota LPPR?
Apa kepentingannya dalam kes Azam ini?
Dengan perlakuan tidak bermoral ini, Abu Zahar bukan saja telah merosakkan nama LPPR, malah mencemarkan nama Yang Dipertuan Agong yang melantiknya memegang jawatan tersebut.
Menipu dan berbohong atas jawatan yang dilantik oleh Agong adalah perbuatan yang tidak harus dimaafkan oleh seluruh rakyat negara ini.
Maka, selain harus meletakkan jawatan dengan serta-merta, siasatan salah laku juga seharusnya diambil terhadap Abu Zahar, bersekali dengan Azam yang bersungguh-sungguh cuba dipertahankannya itu.
SPRM harus dibersihkan dengan sebersih-bersihnya, terutama dengan perangai macam Abu Zahar ini jika rasuah ingin dibanteras dengan sebaik-baiknya di negara ini.
– ShahbudinHusin 08/01/2022.

3.8

13

votes
Article Rating
Kongsikan artikel ini


BAGAIMANA SPRM BOLEH BUAT KESIMPULAN AWAL AZAM BAKI MANGSA POLITIK?

Melihat kepada surat sokongan anggota SPRM kepada bos mereka, maka pada pendapat saya, demi keadilan dan ketelusan pentadbiran negara ini, saya ingin mencadangkan seluruh kepimpinan SPRM disemak semula, dan sebolehnya dirombak.
Bagaimana mungkin mereka boleh membuat keputusan awal bahawa bos mereka menjadi mangsa politik padahal siasatan belum dibuat dan cara beliau menafikan sebelum ini juga tidak masuk akal.
Mereka sepatutnya bersuara tegas bahawa “demi menjaga maruah SPRM, kami menuntut satu siasatan adil dan telus dijalankan”.
Itu sahaja, tanpa memberikan pembelaan awal dalam hal yang majoriti mempertikaikannya.
Malang sekali jika badan tertinggi yang diamanahkan oleh negara untuk menghapuskan rasuah bersuara dengan tidak profesional dan janggal dalam isu rasuah yang menjadi tugasan utama dan pertama mereka.
Kenyataan bos mereka bahawa akaunnya digunakan oleh adiknya jelas sangat ganjil dan pelik. SPRM sepatutnya pihak yang paling sensitif.
Mereka yang sepatutnya tegas membuat kenyataan bahawa hal ini wajib disiasat sehabis habisnya.
Justeru, menjadi kewajipan semua yang berakal dalam negara ini bangkit menentang rasuah dalam negara ini. Menentang rasuah adalah kewajipan agama yang besar.
Para agamawan wajar bangkit menentang hal ini melebihi kesibukan mereka membincangkan isu dosa dosa peribadi individu yang berlaku antara seseorang dengan tuhannya.
Dosa rasuah membabitkan dosa seseorang dengan Allah dan manusia. Minum arak contohnya, memang haram dan salah. Namun, dalam banyak keadaan ia antara individu dengan tuhannya.
Taubat boleh dilakukan antara dia sendirian dengan Allah. Namun rasuah adalah dosa yang menjahanamkan negara, membawa ketidakadilan dan penindasan ke atas orang lain.
Kita wajib bangkit dan tentang bersama. Taubat rasuah ialah dengan memohon keampunan Allah dan kemaafan awam.
Negara ini jika gagal tangani isu ini bererti kita di tahap korupsi yang sangat tenat.
DR. ASRI ZAINUL ABIDIN
Mufti Perlis.

5

2

votes
Article Rating
Kongsikan artikel ini


ABU ZAHAR UJANG, DI MANA ANDA SEKARANG?

Sejak isu pemilikan saham melibatkan Ketua Pesuruhjaya SPRM, Azam Baki menjadi bualan hangat dalam negara, Abu Zahar Ujang atas kapasitinya selaku Pengerusi Lembaga Penasihat Pencegahan Rasuah (LPPR) SPRM adalah antara yang kerap menonjolkan dirinya.
Beliau bukan saja terlibat dalam berbalas kenyataan media dengan Edmund Terence Gomez, bekas Ahli Panel Perundingan SPRM yang meletakkan jawatan kerana tidak berpuas hati lantaran tiada tindakan diambil untuk membincangkan isu melibatkan Azam, bahkan kemudiannya turut mengadakan sidang media khas semata-mata untuk membersihkan nama Ketua Pesuruhjaya SPRM itu daripada sebarang salah laku.
Bagaimanapun, sejak kenyataan beliau dalam sidang medianya yang membersihkan nama Azam itu disanggah oleh kesemua enam anggota LPPR, belum terdengar lagi beliau memberi respon balas mengenainya.
Di mana beliau sekarang ini?
Kenapa masih berdiam diri?
Bukankah hari ini sudah masuk hari ketiga sejak enam anggota LPPR mengeluarkan kenyataan media mereka pada Sabtu lalu?
Tak mahukah beliau menganggah balik kenyataan media mereka itu atau mengadakan sidang media khas sekali lagi?
Kata orang tua-tua – berani kerana benar dan takut kerana salah?
Apakah dalam diam-diam Abu Zahar sebenarnya turut bersetuju dengan kenyataan media enam anggota LPPR itu dan sedar ungkapannya dalam sidang media mempertahankan Azam sebelum ini hanyalah pendapat peribadinya semata-mata?
Jika itu yang menyebabkannya berdiam diri sehingga sekarang, terus berdiam diri bukanlah jawapannya.
Lebih baik jika beliau memberanikan diri menulis surat meletak jawatannya dengan segera.
Seperti mana Azam, nama anda juga sudah rosak dan hancur sebenarnya.
LPPR wajar diterajui tokoh lain yang intergriti dan wibawanya benar-benar bersih serta tidak tercalar.
– ShahbudinHusin 10/01/2022.

4.8

5

votes
Article Rating
Kongsikan artikel ini


APAKAH WAN JUNAIDI MAKSUDKAN SAHAM2 ITU MEMANG MILIK AZAM BAKI?

Dalam usaha untuk membela Ketua Pesuruhjaya SPRM, Azam Baki yang terkait dengan kontroversi memiliki berjuta-juta saham atas namanya, tetapi didakwa kepunyaan adiknya, Menteri di Jabatan Perdana Menteri (Parlimen dan Undang-Undang), Wan Junaidi Tunku Jaafar berkata, harga saham tersebut tidak mahal dan mampu dimiliki oleh kebanyakan orang.
Beliau berkata, pada tahun 2016, satu juta saham yang dibeli oleh Azam itu hanya bernilai RM330,000 di mana harga sesahamnya adalah antara 30 sen dan 33 sen.
“Berdasarkan harga awal itu, ia bukanlah satu saham yang mahal untuk diperoleh.
“Saya percaya ia mampu dimiliki oleh kebanyakan daripada kita.
“Dan bagi mereka yang merupakan peniaga pasaran saham yang aktif, adalah perkara biasa untuk mereka meningkatkan pegangan saham secara beransur-ansur dari semasa ke semasa, terutamanya apabila melihat potensinya,” katanya lagi.
Wan Junaidi juga menegaskan, adalah tidak salah untuk penjawat awam memperoleh saham dalam syarikat senaraian awam.
Menurutnya, di bawah Akta Peraturan-Peraturan Pegawai Awam (Kelakuan dan Tatatertib) 1993, penjawat awam hanya dilarang berdagang dalam pasaran hadapan, dalam dan luar negara.
Bagi penjawat awam yang memiliki saham dalam syarikat senaraian awam, tambahnya, mereka hanya dikehendaki mengisytiharkannya sebagai aset.
Apa maksud kenyataan Wan Junaidi itu?
Adakah dengan kenyataan ini Wan Junaidi ingin memberitahu umum bahawa saham-saham itu memang dibeli dan dimiliki oleh Azam Baki kerana sebagai penjawat awam, beliau mampu membelinya?
Tetapi, bukankah Azam Baki sendiri mengatakan saham-saham tersebut kepunyaan adiknya yang telah membelinya menggunakan namanya?
Sekarang, siapa kantoi?
-ShahbudinHusin 10/01/2022.

4.9

8

votes
Article Rating
Kongsikan artikel ini


SEGERA LETAK JAWATAN, ABU ZAHAR TAK HARUS JADIKAN AGONG TALIAN HAYAT

Sekurang-kurangnya ada dua ketidakwajaran paling ketara telah ditunjukkan oleh Pengerusi Lembaga Penasihat Pencegahan Rasuah (LPPR) SPRM, Abu Zahar Ujang dalam sidang medianya pagi tadi.
Pertama, menyalahkan media kononnya salah lapor terhadap kenyataannya pada 5 Januari lalu yang membersihkan Ketua Pesuruhjaya SPRM, Azam Baki daripada sebarang salah laku dalam pemilikan berjuta-juta saham korporat yang dikaitkan dengannya.
Jika benar media salah lapor, mengapa baru hari ini beliau memperkatakannya?
Kenapa tidak membetulkannya pada hari yang sama laporan itu disiarkan di media-media?
Kemudian, kenapa dalam sidang media hari ini hanya media tertentu saja dibenarkan hadir dan Abu Zahar juga enggan menjawab sebarang soalan daripada wartawan?
Jika benar beliau seorang yang jujur dan ingin membuktikan media salah lapor terhadap kenyataannya sebelum ini, bukankah beliau harus berani berdepan dengan wartawan?
Tidakkah juga inilah peluang terbaiknya untuk menjelaskan kedudukan sebenar apa yang diperkatakannya sebelum ini?
Tetapi, mengapa hari ini beliau takut nak bersoal jawab dengan wartawan?
Ketidakwajaran kedua yang diperlihatkan oleh Abu Zahar ialah apabila beliau menyerahkan kepada Yang Dipertuan Agong untuk menentukan nasib kedudukannya sebagai Pengerusi LPPR.
Kenapa mesti Abu Zahar menjadikan Agong sebagai talian hayatnya?
Jika beliau merasakannya kenyataannya pada 5 Januari lalu telah menjatuhkan nama baik SPRM, kenapa tidak terus saja berundur diri dan meletak jawatan?
Kenapa masih mahu menggunakan nama Agong untuk menentukan kedudukannya?
Lagi pun, Abu Zahar juga harus sedar, selain masyarakat umum tidak bersamanya dalam pendiriannya mempertahankan Azam Baki sebagaimana kenyataannya pada 5 Januari lalu, kesemua enam anggota LPPR juga menyanggah kenyataannya itu.
Sanggahan kesemua enam anggota LPPR itu dengan sendirinya adalah gambaran nyata mereka sudah hilang kepercayaan terhadapnya.
Jadi, nak tunggu apa lagi?
Lotak jawatan sajalah warihhh….
(ShahbudinHusin 11/01/2022.

4.9

7

votes
Article Rating
Kongsikan artikel ini


SIAPA BOHONG?

Berikutan kontroversi yang kian meningkat berhubung kedudukan Ketua Pesuruhjaya SPRM, Azam Baki, malah perlantikannya juga turut dipertikaikan, bekas Perdana Menteri, Mahiaddin Md Yasin menafikan beliau yang mencadangkan perlantikan itu.
Sebaliknya, kata beliau , Ketua Setiausaha Negara ketika itu yang mencadangkan nama Azam untuk dilantik sebagai Ketua Pesuruhjaya SPRM bagi menggantikan Latheefa Koya yang meletakkan jawatan.
“Ya, dia dilantik ketika saya menjadi Perdana Menteri.
“Bila berlaku kekosongan bekas Ketua Pesuruhjaya yang dahulu berhenti maka perlu ada pengganti.
“Yang melantik bukan saya iaitu selepas diperkenankan oleh Yang di-Pertuan Agong, dan proses lantikan itu teratur mengikut peraturan.
“Pelantikan itu diperakukan oleh sebuah jawatankuasa, Ketua Setiausaha Negara mencadangkan namanya, bukan saya.
“KSN cadangkan nama Azam kerana fikir dia layak,” katanya dalam sidang media selepas mempengerusikan mesyuarat Majlis Pemulihan Negara.
Begitu pun, dalam kenyataan media Azam Baki yang kini tersebar di media sosial selepas perlantikannya itu, beliau mengucapkan terima kasih kepada Mahiaddin kerana mencadangkan namanya kepada Yang Dipertuan Agong untuk memegang jawatan Ketua Pesuruhjaya SPRM.
Kenyataan medianya bertarikh 9 Mac 2020 itu menyebut – Saya juga ingin merakamkan ucapan terima kasih kepada YAB Perdana Menteri, Muhyiddin Yassin yang telah mencadangkan nama saya Kebawah Duli Tuanku.
Mahiaddin tidak mengaku dia yang mencadangkan nama Azam, tapi Azam dengan jelas merakamkan ucapan terima kepada Mahiaddin kerana telah mencadangkan namanya.
Siapa bohong?
– ShahbudinHusin 11/01/2022.

5

6

votes
Article Rating
Kongsikan artikel ini


ABU ZAHAR, BORHAN WAJAR DIREHATKAN

Majlis Presiden Pakatan Harapan meneliti kenyataan media enam Ahli Lembaga Penasihat Pencegahan Rasuah (LPPR) yang telah menjauhkan diri mereka dari kenyataan Tan Sri Abu Zahar, Pengerusi LPPR yang telah cuba membersihkan nama Tan Sri Azam Baki, Ketua Pesuruhjaya Suruhanjaya Pencegahan Rasuah Malaysia (SPRM).
Kenyataan media enam Ahli LPPR ini amat mengejutkan dan membuka mata seluruh negara kepada kepincangan yang berlaku dalam proses siasatan terhadap dakwaan pemilikan saham Ketua Pesuruhjaya SPRM.
Jelas SPRM atau badan penasihat SPRM tidak boleh melakukan siasatan terhadap Ketua Pesuruhjaya sendiri, dan siasatan oleh badan bebas yang tiada kaitan dengan SPRM amat diperlukan.
Kenyataan enam Ahli LPPR ini menjadi bukti paling kukuh Pengerusi LPPR sudah tidak diyakini dan tidak dipercayai Ahli LPPR.
Oleh itu, Tan Sri Abu Zahar perlu direhatkan sehingga selesai siasatan penuh terhadap Ketua Pesuruhjaya.
Pada masa yang sama, Pengerusi Panel Perundingan dan Pencegahan Rasuah (PPPR) SPRM, Tan Sri Borhan Dolah juga perlu direhatkan sehingga siasatan yang sama selesai kerana enggan bertindak menyiasat Azam Baki sungguhpun Azam berkemungkinan telah melakukan kesalahan undang-undang dengan membenarkan akaun saham digunakan oleh adiknya secara proksi berkaitan dengan perdagangan berjuta-juta saham dan waran.
Perlu ada pimpinan baru yang bersih, profesional dan bebas untuk mengetuai LPPR dan PPPR SPRM agar kewibawaan, integriti dan kredibilit SPRM dapat dipulihkan semula.
Majlis Presiden juga memandang serius dan perlu menegur kenyataan media tiga Timbalan Ketua Pesuruhjaya SPRM yang menyatakan sokongan terbuka terhadap Ketua Pesuruhjaya serta membuat tuduhan motif ‘dendam politik’.
Tindakan janggal mereka secara terburu-terburu menyokong “bos” mereka dengan kenyataan terbuka menyerupai tingkahlaku ahli politik dalam sebuah parti politik dan bukannya agensi terhormat seperti SPRM.
Kalau begitu suatu siasatan yang dijalankan secara mendadak oleh SPRM ke atas Suruhanjaya Sekuriti (SC) taktala sedang menyiasat perdagangan saham secara proxy oleh Azam Baki di mana ramai telahpun dihukum sebelum ini, boleh juga disifatkan sebagai tekanan untuk motif ‘dendam politik’.
Sebagai penjawat awam, ketiga-tiga pegawai kanan ini patut tahu bahawa kenyataan mereka boleh ditafsir sebagai percubaan mempengaruhi proses siasatan terhadap Ketua Pesuruhjaya, dan mengandungi tuduhan serius yang menimbulkan pelbagai tanda tanya.
Oleh itu, pegawai-pegawai kanan ini perlu membuat laporan polis dan biarkan pihak Polis Diraja Malaysia siasat secara terbuka kerana sememangnya SPRM tidak akan menyiasat Azam secara bebas dan profesional sebaliknya akan ‘membersihkan’ nama beliau.
Kami mengulangi pendirian bahawa satu sidang khas Parlimen perlu diadakan segera untuk merunding dan membincangkan isu yang amat penting ini, sebaiknya sehari sebelum atau selepas sidang khas berhubung isu banjir pada 20 Januari nanti.
DS Anwar Ibrahim
Parti Keadilan Rakyat (KEADILAN)
Hj Mohamad Sabu
Parti Amanah Negara (AMANAH)
Lim Guan Eng
Parti Tindakan Demokratik (DAP)
DSP Madius Tangau
Pertubuhan Kinabalu Progresif Bersatu (UPKO)
12 Januari 2022.

5

2

votes
Article Rating
Kongsikan artikel ini


HANYA AGONG LAYAK TAMATKAN SAYA – KEANGKUHAN AZAM BAKI, SEKALIGUS MELEKEHKAN ISMAIL SABRI

Selepas Pengerusi LPPR, Abu Zahar Ujang semalam menjadikan Yang Di-Pertuan Agong sebagai talian hayat untuk mempertahankan kedudukannya, kini Ketua Pesuruhjaya SPRM, Azam Baki pula berbuat demikian.
Berdepan tekanan yang kian meningkat yang mendesaknya meletakkan jawatan, beliau sebaliknya bertegas tidak akan tunduk kepada desakan tersebut.
Katanya, tiada sesiapa yang berhak mendesaknya berundur kerana yang layak berbuat demikian hanyalah Yang Dipertuan Agong.
“Saya dengan tegas dan tetap dengan pendirian teguh untuk tidak meletakkan jawatan kerana tidak ada keperluan untuk saya berundur.
“Hanya seorang individu yang paling layak dan boleh menamatkan tugas saya iaitu Yang Di-Pertuan Agong.
“Selain daripada itu, saya tidak mahu ambil peduli dengan apa jua tuntutan yang mahu diperjuangkan oleh pihak-pihak tertentu,” katanya lagi.
Wowwww…angkuhnya!!
Dengan mengeluarkan kenyataan seperti ini, selain menunjukkan keinginannya terus bergayut kepada talian hayat Agong, hakikatnya inilah juga ketua sebuah agensi kerajaan yang paling angkuh sekali.
Kenapa mesti mempergunakan nama dan kedudukan Agong?
Meskipun benar perlantikan beliau sebagai Ketua Pesuruhjaya SPRM dibuat oleh Agong, tetapi dalam sistem demokrasi berparlimen yang menjadi amalan negara kita, semua keputusan Agong adalah atas nasihat Perdana Menteri.
Agong adalah ketua negara dan urusan pentadbiran kerajaan diurus oleh seorang Perdana Menteri sebagai mewakili Agong.
Agong sebagai ketua negara tidak terlibat dalam urusan pentadbiran kerajaan, sebaliknya semua peranan itu dilakukan oleh Perdana Menteri.
Dalam kes Azam Baki, Perdana Menteri sebenarnya boleh menamatkan khidmat beliau melalui nasihatnya kepada Agong.
Dengan demikian, kenyataan Azam Baki bahawa hanya Agong seorang saja yang layak memecatnya adalah tidak berapa tepat dan menyimpang.
Yang tepat dalam kenyataannya itu hanyalah ia menunjukkan keangkuhan dan kesombongannya.
Bahkan, lebih angkuh lagi kerana di samping enggan berundur, beliau terus cuba bergayut menggunakan nama Agong untuk mengekalkan jawatannya.
Dengan mengatakan hanya Agong seorang yang layak menamatkan khidmatnya, Azam Baki secara jelas telah memperlekehkan kedudukan Ismail Sabri selaku Perdana Menteri.
Seolah-olah Perdana Menteri pun tidak mampu dan tidak layak menamatkan khidmatnya.
Dalam hal ini, sedarkah Azam Baki siapa yang mencadangkan namanya kepada Agong sebelum ini untuk dilantik sebagai Ketua Pesuruhjaya SPRM pada 2020 lalu?
Kalau Perdana Menteri boleh mencadangkan namanya untuk diberi jawatan, apakah tidak boleh Perdana Menteri juga mencadangkan agar beliau ditamatkan perkhidmatan?
Meskipun dilanda kontroversi paling parah dalam sejarah SPRM, kengganan Azam Baki berundur atau meletak jawatannya, walaupun sepatutnya itulah pilihan terbaik baginya, adalah sesuatu yang memalukan.
Dengan kontroversi pemilikan saham yang dikaitkan dengannya serta berpotensi melanggar beberapa peraturan serta undang-undang yang lain, beliau sebenarnya tidak layak lagi duduk di tempatnya sekarang.
Apa lagi yang mahu dipertahankan dan kebenaran lain apa yang diharapkannya akan muncul dengan enggan meletakkan jawatan itu, sedangkan pengakuannya memiliki berjuta-juta saham korporat itu sendiri sudah lebih daripada suatu kebenaran.
Kepada Ismail Sabri, sebelum keangkuhan Azam Baki menjadi-jadi dan perlekehannya kepada Perdana Menteri bertambah-tambah lagi, eloklah segera menghadap Agong untuk menamatkan kontroversi memalukan ini.
Lagi pun, mood rakyat sama sekali tidak bersama Azam Baki dan mereka lebih mahukannya cepat-cepat pergi.
ShahbudinHusin 12/01/2022.

3.8

4

votes
Article Rating
Kongsikan artikel ini